title: Tyriksen seisake

text: Seisake avattiin 15. helmikuuta 1945 Porkkalan vuokra-alueen takia. Se toimi useimpien Karjaalta tulleiden junien pääteasemana vuoteen 1956 asti. Vuonna 1950 seisakkeelle rakennettiin pieni toimistorakennus ja 90 metriä pitkä pistoraide, jonka jälkeen Tyriksestä tuli henkilöliikenteen seisake ja tavaraliikenteen vaihde. Tavaraliikenne lopetettiin kuitenkin jo 1. tammikuuta 1958.


title: Tyriksen seisake

text: Seisakkeen vieressä ollut tasoristeys korvattiin maantien ylikulkusillalla 1989. Tyriksen matkustajaliikenne lopetettiin 31. toukokuuta 1992 alkaen, ja seisake lakkautettiin virallisesti 1. tammikuuta 1993.


title: Andy Hamilton

text: Andy Hamilton (s. 1954 Lontoo) on brittiläinen koomikko, käsikirjoittaja ja näyttelijä. Hän on ollut käsikirjoittamassa muun muassa television sketsisarjoja "Ei yhdeksän uutiset" ja "Lunta tupaan". Radioon hän on käsikirjoittanut ja ohjannut muun muassa komediasarjan "Old Harry's Game", jossa hän myös näytteli pääosan. Hän kuuluu myös visailuohjelmien "Have I Got News for You", I'm Sorry I Haven't a Clue ja "The News Quiz" vakiovieraisiin.


title: Alessandro Pittin

text: Alessandro Pittin (s. 11. helmikuuta 1990 Tolmezzo, Italia) on italialainen yhdistetyn hiihtäjä. Hän edustaa U. S. Aldo Moro Paluzza -seuraa.


title: Alessandro Pittin

text: Pittin sijoittui Torinon olympialaisissa 2006 16-vuotissyntymäpäivänään normaalimatkalla 46:nneksi. Hän sai junioreiden MM-kilpailuissa Zakopanessa 2008 kultaa gundersen-kilpailussa ja pronssia sprintissä. Seuraavana talvena hän voitti Štrbské Plesossa kaksi henkilökohtaista junioreiden maailmanmestaruutta. Liberecin MM-kilpailuissa 2009 hän oli suurmäen gundersen-kilpailussa kuudes.


title: Alessandro Pittin

text: Pittin sijoittui maailmancupissa ensimmäisen kerran kymmenen parhaan joukkoon oltuaan yhdeksäs Schonachissa kaudella 2008–2009. Ensimmäisen palkintosijansa hän sai oltuaan kolmas Ramsaussa joulukuussa 2009. Myöhemmin samalla kaudella hän oli kolmas Schonachin ja Seefeldin osakilpailuissa. Vancouverin olympialaisissa 2010 Pittin saavutti pronssia normaalimäen Gundersen-kilpailussa ja oli seitsemäs suurmäen vastaavassa kilpailussa.


title: Alessandro Pittin

text: Pittin sijoittui maailmancup-kaudella 2011–2012 toiseksi Lillehammerin normaalimäen Gundersen-kilpailussa sekä Seefeldin toisessa osakilpailussa ja kolmanneksi Seefeldin ensimmäisessä osakilpailussa. Hän voitti 13.–15. tammikuuta 2012 kolme osakilpailua Chaux-Neuve'ssa. Maailmancupin kokonaiskilpailussa hän oli seitsemäs. Sotšin olympialaisissa 2014 hän sijoittui normaalimäen Gundersen-kilpailussa neljänneksi. Maailmancupissa hän sijoittui kaudella 2013–2014 kolmanneksi Falunin kilpailussa. Falunin MM-kilpailuissa 2015 hän saavutti hopeaa normaalimäen Gundersen-kilpailussa. Maailmancup-kaudella 2014–2015 hän oli kolmas Trondheimin ja Oslon kilpailuissa. Maailmancup-kaudella 2017–2018 hän sijoittui toiseksi Ramsaussa.


title: Tähtelän rautatieasema

text: Tähtelä (, ) oli liikennepaikka Rantaradalla. Se sijaitsi Tähtelän kylässä Inkoossa noin viiden kilometrin päässä Inkoon rautatieasemasta.


title: Tähtelän rautatieasema

text: Asema avattiin 1. syyskuuta 1903 ruotsinkielisellä nimellä Täkter. Asemarakennus valmistui samana vuonna, ja sitä jatkettiin jo 1910. Suomenkielinen nimi Tähtelä lisättiin 1928. Aseman pohjoispuolella toimi tiilitehdas, jolla oli käytössään kapearaiteinen rillirata.


title: Tähtelän rautatieasema

text: Porkkalan vuokra-aikana Tähtelä oli raja-asema, koska se oli lähimpänä vuokra-alueen länsirajaa sen ulkopuolella sijainnut rautatieasema. Tähtelässä Turusta Helsinkiin kulkevien junien eteen vaihdettiin neuvostoliittolainen veturi ja vaunujen ikkunaluukut suljettiin, jotta matkustajat eivät näkisi vuokra-alueelle. Lisäksi vaunuhin nousivat neuvostoliittolaiset sotilaspoliisit valvomaan järjestystä kauttakulun ajaksi. Vastaavasti Helsingistä tulleisiin juniin vaihdettiin suomalainen veturi ja ikkunaluukut avattiin. Toisella puolella vuokra-aluetta raja-asemana toimi Kauklahti.


title: Tähtelän rautatieasema

text: Porkkalan palautuksen jälkeen aseman merkitys väheni, ja vuonna 1963 se alennettiin laiturivaihteeksi. Vakituinen miehitys poistettiin 1968 ja siipiopastimet 1969. Vuonna 1971 ratapihan Helsingin puoleiset vaihteet sekä toinen sivuraide purettiin, jolloin jäljelle jäi vain länsipäästä liikennöitävä pistoraide. Tavaraliikenne lopetettiin 1. lokakuuta 1976 ja henkilöliikenne 1. tammikuuta 1993. Suurin osa Tähtelän lukuisista rautatierakennuksista on yhä jäljellä.


title: Maik Bullmann

text: Maik Bullmann (s. 25. huhtikuuta 1967 Frankfurt (Oder)) on saksalainen, alun perin Itä-Saksaa edustanut entinen kreikkalais-roomalaisen tyylin painija. Hän ylsi urallaan olympiavoittajaksi sekä maailman- ja Euroopan-mestariksi.


title: Maik Bullmann

text: Bullmann voitti kreikkalais-roomalaisen painin sarjassa alle 90 kg olympiakultaa Barcelonassa 1992. Seuraavissa kesäolympialaisissa, Atlantassa 1996, Bullmann ylsi pronssille. MM-kilpailuissa Bullmann saavutti palkintokorokesijan viidesti, voittaen kolmesti, ja EM-kilpailuissa samoin viidesti, voittaen kerran.


title: Maik Bullmann

text: Bullmann on nimetty Kansainvälisen painiliiton (FILA) Hall of Fameen. Hänelle myönnettiin Bambi-palkinto vuonna 1992.


title: James W. Christy

text: James Walter Christy (s. 1938) on Yhdysvaltalainen tähtitieteilijä. Työskennellessään United States Naval Observatoriossa, hän löysi 22. kesäkuuta 1978 Pluton kuun, joka nimettiin jälkeenpäin nopeasti Kharoniksi.


title: James W. Christy

text: Löytö tehtiin huolellisesti tutkimalla valokuvauslevyä Plutosta ja huomaamalla, että siinä oli hyvin pieni kohouma Pluton toisella puolella. Tämä levy ja sen osat oli merkitty "huonoksi", koska pitkulaisen kuvan Plutosta arveltiin olevan virhe, joka johtui virheellisestä yhdenmukaistamista. Christy kuitenkin huomasi, että vain Pluto oli pitkänomainen, taustalla olevat tähdet eivät.


title: James W. Christy

text: Christyn aikaisemmat työt U.S Naval Observatoriossa olivat sisältäneet valokuvia tuplatähdistä, joten hän päätteli, että tämä pullistuma voi olla Pluton seuralainen.


title: James W. Christy

text: Vuonna 2008, hänen kunniakseen nimettiin asteroidi 129564 Christy.


title: Sotka (ketju)

text: Sotka on suomalainen huonekalukauppaketju, jolla on Suomessa noin 50 myymälää. Huonekaluvalikoiman lisäksi Sotka-myymälät tarjoavat myös palveluita, kuten kotiinkuljetusta.


title: Sotka (ketju)

text: OTK:n Puu Oy perustettiin Hämeenlinnaan vuonna 1941. Yritys laajeni Lahteen vuonna 1958 ostamalla konkurssiin ajautuneen Salpausselän Huonekalutehdas Oy:n tuotantolaitokset ja liiketoiminnan. Vuodesta 1964 Sotka Oy:nä toimineella yhtiöllä oli laaja tuotevalikoima, ja se oli 1990-luvun vaihteessa Suomen kolmanneksi suurin huonekalujen valmistaja.


title: Sotka (ketju)

text: Sotka-nimi tuli Sotkian kylästä, josta OTK oli vuonna 1938 hankkinut naulatehdas "Sotkia Oy":n. OTK valmisti Sotkialla lastuvillalevyjä, joita alettiin kutsua Sotka-levyiksi. Tehdasta alettiin kutsua Sotkalevytehtaaksi. Sotka rekisteröitiin tavaramerkiksi vuonna 1956. Sillä ruvettiin myymään myös kattohuopia ja -laattoja sekä OTK Puun valmistamia ovia, ikkunoita, keittiökalusteita ja huonekaluja. Vuonna 1964 OTK:n Puu Oy:n nimi vaihdettiin Sotka Oy:ksi. Uutta nimeä perusteltiin OTK:n lehdessä sillä, että nimi sisälsi kirjaimet OTK.


title: Sotka (ketju)

text: Sotkan pääomistaja vaihtui OTK:sta E-osuuskunta Ekaksi suuressa osuusliikefuusiossa vuonna 1983. Vuonna 1993 oma henkilöstö osti Sotkan liiketoiminnan yrityssaneeraukseen joutuneelta Eka-yhtymältä ja jatkoi yhtiön toimintaa Sotka Finland Oy:n nimissä. Nykyään Sotka on osa Indoor Group Oy:tä, joka syntyi, kun Sponsor Capital Oy:n hallinnoima pääomarahasto hankki omistukseensa Sotka Finland Oy:n vuonna 1999. Vuosina 2005–2017 Indoor Group Oy on ollut osa Kesko-konsernia, kunnes Kesko myi Indoor Groupin kesäkuussa 2017 sijoittajaryhmälle, johon kuuluvat Sievi Capital, kolmen Sotka-ketjun franchising-yrittäjää ja eläkeyhtiö Etera.


title: Pöljän seisake

text: Pöljän seisake () on entinen rautatieliikennepaikka Siilinjärvellä Pöljän kylässä noin seitsemän kilometriä pohjoiseen kunnan keskustasta. Liikennepaikka avattiin heinäkuussa 1902. Asemarakennus on Bruno Granholmin suunnittelema tyypin III platformskjul ja sitä laajennettiin vuonna 1933.


title: Pöljän seisake

text: Miehitys seisakkeella lopetettiin vuonna 1964 ja tavaraliikenne kaksi vuotta myöhemmin. Seisake lakkautettiin lopullisesti henkilöliikenteen loppumisen myötä kesäkuussa 1985. Asemarakennuksessa on toiminut pysäkkimuseo, mutta se on sittemmin lakkautettu ja rakennus oli tämän jälkeen pitkään tyhjillään. Kyläyhteisö on kuitenkin kunnostanut rakennuksen ja siinä on sittemmin toiminut mm. kahvila ja muuta vapaaehtoistoimintaa.


title: BAR 004

text: BAR 004 oli Malcolm Oastlerin suunnittelema Formula 1 -auto, jota BAR-talli käytti kaudella 2002. Autoa ajoivat kanadalainen Jacques Villeneuve ja ranskalainen Olivier Panis. Autossa oli Hondan moottori, Bridgestonen renkaat, ja se käytti Elfin ja Nissekin poltto- ja voiteluaineita.


title: BAR 004

text: Kausi sujui heikommin kuin edellinen kausi, eikä talli saanut pisteitä kuin kolmessa kisassa, parhaimpana tuloksena Britannian GP:ssä saavutetut neljäs ja viides sija.


title: Williams FW25

text: Williams FW25 oli Patrick Headin, Gavin Fisherin ja Antonia Terzin suunnittelema auto, jolla Williams-talli kilpaili Formula 1 -sarjassa kaudella 2003. Autoa ajoivat Juan Pablo Montoya, Ralf Schumacher sekä Marc Gené, joka tuurasi loukkantunutta Schumacheria Italian GP:ssä. Autossa oli Michelinin renkaat sekä BWM:n moottori, ja se käytti Petrobrasin valmistamia poltto- ja voiteluöljyjä.


title: Williams FW25

text: Auto oli erittäin kilpailukykyinen, varsinkin kauden kahdella viimeisellä kolmanneksella Michelinin valmistettua uudenlaiset renkaat. Autolla saavutettiin neljä voittoa, paalupaikkaa sekä nopeinta kierrosta, 12 palkintokorokesijoitusta ja 144 MM-pistettä, mikä oikeutti MM-sarjassa toiseen sijaan.


title: Osmo Laine

text: Osmo Johannes Laine (3. helmikuuta 1914 Turku – 19. syyskuuta 2004 Turku) oli turkulainen kuvataiteilija ja kriitikko. Hänen vanhempansa olivat työnjohtaja Väinö Laine ja Martta Laine (o.s. Manner). Osmo Laineen puoliso oli lastentarhanjohtaja Salme Laine (o.s. Saari) ja heille syntyi kaksi lasta Antti (Rimaaja),1942 ja Päivi-Anneli (Toikkanen), 1947. Osmo Laine debytoi Helsingissä vuonna 1938.


title: Osmo Laine

text: Osmo Laine kävi Turun Taideyhdistyksen piirustuskoulua vuosina 1935–1937 ja Taideteollista keskuskoulua vuosina 1937–1941, 1945–1946. Hän sai professorin arvonimen vuonna 1986.


title: Osmo Laine

text: Osmo Laine oli kuvanveistäjä Wäinö Aaltosen ystävä. Laine kertoi Wäinö Aaltosesta Yleisradion haastattelussa, jonka hän antoi Wäinö Aaltosen museossa vuonna 1994.


title: Liput (elokuva)

text: Liput on italiais-brittiläinen episodielokuva vuodelta 2005. Kolmen nimekkään ohjaajan yhteiselokuva sijoittuu Roomaan matkalla olevaan junaan. Episodien ohjaajat ovat italialainen Ermanno Olmi, iranilainen Abbas Kiarostami ja brittiläinen Ken Loach.


title: Helge Stén

text: Helge Henry Stén (5. marraskuuta 1923 Turku – 3. elokuuta 1965 Paimio) oli turkulainen kuvataiteilija.


title: Helge Stén

text: Stén opiskeli Suomen Taideyhdistyksen piirustuskoulussa vuonna 1943 ja Turun Taideyhdistyksen piirustuskoulua 1944. Ulkomailla hän opiskeli Kööpenhaminassa Tanskassa Det kungliga Akademiet for de Skønne Kunster -akatemiassa 1949–1950 ja 1954 sekä Académie André Lhotessa Pariisissa 1951–1952. Sténin töitä oli ensi kertaa esillä Turussa 1946.


title: Helge Stén

text: Hänen tunnetuimpia töitään ovat Laivaston sankarivainajien muistomerkki Turun saaristossa ja Seilin kirkon alttaritaulu 1948–1949. Lisäksi hän on maalannut muitakin alttaritauluja muun muassa Tanskassa sijaitsevan Bløvstrodin kirkon alttaritaulun 1949. Stenin tiedetään harrastaneen pitkiä purjehdusretkiä saaristoon, joilla hän maalasi useita saaristoon liittyviä teoksia. Hän vietti aikaa Paraisilla ja Luonnonmaalla, kun hän kaipasi työskentelyrauhaa.


title: Helge Stén

text: Sten sai Turun Taiteilijaseuran apurahan 1948 ja Turun Taideyhdistyksen apurahan 1950. Hän oli yksi turkulaisen Pro Arte 57 -taiteilijaryhmän perustajajäsenistä.


title: Helge Stén

text: Sten eli elämänsä viimeiset vuodet Karunan Knutniemessä ja kuoli Paimion parantolassa 1965.


title: Panu Patomäki

text: Panu Pellervo Patomäki (s. 19. maaliskuuta 1949 Heinola) on suomalainen kuvanveistäjä.


title: Panu Patomäki

text: Patomäki kävi Turun Taideyhdistyksen piirustuskoulua vuosina 1970–1973. Hänen debyyttinsä taiteilijana oli Mikkelissä 1972. Hänen veistoksiaan on esillä useissa julkisissa paikoissa. Hänen vanhempansa ovat tilanomistaja Yrjö Patomäki ja Eila Patomäki (o.s. Jaramo). Hänen puolisonsa on Sirpa Patomäki ( o.s. Saarinen) ja heillä on kolme lasta.


title: Tarzan 2

text: Tarzan 2 on Disneyn vuonna 2005 valmistama yhdysvaltalainen animaatioelokuva, joka on jatkoa aiemmalle, vuonna 1999 ilmestyneelle elokuvalle "Tarzan".


title: Tarzan 2

text: Tarzan haluaisi tehdä vaikutuksen vanhempiinsa. Mutta se koituukin hankalaksi, sillä Kerchak on ankara hänelle, eikä hän saata hyväksyä Tarzania. Tarzan ei kykene kiipeilemään puissa yhtä ketterästi kuin muut lauman apinat, hän on erinäköinen ja huolimatta hyvistä ystävistään Terkistä ja Tantorista hän tuntee itsensä joskus yksinäiseksi.


title: Tarzan 2

text: Pettynyt Tarzan lähtee vaaralliseen viidakkoon ja joutuu Synkvuorelle. Se on paikka, jossa asuu pelätty hirviö Zugor, jota kukaan ei ole nähnyt. Mutta kun Tarzan seisoo silmätysten Zugorin kanssa, hän tajuaa heti, että heillä on jotain opittavaa toisiltaan...


title: RM-70

text: RM-70 on tšekkoslovakialaisvalmisteinen ajoneuvoalustainen raketinheitinjärjestelmä, joka esiteltiin vuonna 1972. Alkuperäisen mallin alustana on Tatra T813, mutta myöhemmissä malleissa käytettiin T815:n alustaa. Suomen puolustusvoimilla on käytössään muunnelma RM-70/85, joka tunnetaan nimellä 122 RakH 89.


title: RM-70

text: RM-70 on neuvostoliittolaisen BM-21-järjestelmän raskaampi muunnos. Järjestelmä suunniteltiin vuonna 1972 alun perin parantamaan armeijan nopean toiminnan suorituskykyä. Ajoneuvoalustaksi vaihdettiin kuusipyörävetoisen Ural 375D:n sijaan kahdeksanpyörävetoinen ja panssaroidulla ohjaamolla varustettu Tatra T813. Itse asejärjestelmä on lähes täysin sama kuin BM-21:ssä. Pidemmän alustansa ansiosta RM-70:een mahtuu ylimääräinen 40 kappaleen tuliannos raketteja. Heitinjärjestelmää myytiin alussa huomattavia määriä Itä-Saksan kansanarmeijalle. Neuvostoliiton hajottua ja Tšekkoslovakian hajottua Tšekiksi ja Slovakiaksi niitä myytiin useisiin Afrikan, Amerikan, Aasian ja Euroopan maihin.


title: RM-70

text: Raketinheittimen maalialue on noin kolme hehtaaria eli suhteellisen suuri. Heitin on tykkiä epätarkempi, mutta toisaalta huomattavasti tulivoimaisempi, ja ajoneuvoalustaisena myös sen liikkuvuus on hyvä.


title: RM-70

text: Heittimessä on 40 putkea. Kunkin raketin massa on 66 kg ja esisirpaloidun ammuksen räjähdysaineena on heksotoli. Raketissa on 20 kg putkiruutia, joka lähettää raketin matkaan noin 700 m/s nopeudella. Raketin voi laukaista joko sisältä ajoneuvosta tai laukaisulaitteelta. Laukaisulaitteella valitaan haluttu määrä raketteja, jonka jälkeen ne voi lähettää puolen sekunnin välein. Ammuttavien sarjojen lyhin väliaika on 1–2 minuuttia. Raketin suurin kantama on 20,4 km, mutta sitä voi säätää lyhyemmäksi jarrurenkailla.


title: RM-70

text: Tšekin armeijan panssariohjaamolla varustetun Tatra T813:n lisäaseistukseen kuuluu vz.59 -konekivääri, neljä vz. 58 V -rynnäkkökivääriä sekä panssarintorjuntaan tarkoitettu RPG-7-sinko.


title: RM-70

text: Vuonna 1985 RM-70:stä tehtiin RM-70/85 -niminen modernisoitu versio, joka oli asennettu kahdeksanpyörävetoisen Tatra T815:n alustalle. Autossa on panssaroimaton ohjaamo, joka on varustettu sisäilman suodatuksella ja ilmastoinnilla. Itse asejärjestelmään ei tehty muutoksia. Tšekkoslovakian armeija testasi uutta järjestelmää, mutta päätti olla tilaamatta niitä panssaroinnin puuttumisen takia. Näin ollen tätä versiota valmistettiin ainoastaan vientiin.


title: RM-70

text: Itä-Saksan armeijalle myytiin 36 kappaletta, jotka myytiin edelleen Suomen puolustusvoimille Saksan jälleenyhdistymisen jälkeen. Suomessa järjestelmä tunnetaan nimellä 122 Rakh 89. Heittimien suuntauslaitteistoa modernisoitiin siten, että alkuperäinen sähköllä toimiva järjestelmä korvattiin hydraulisella ja renkaiksi vaihdettiin turvatäyterenkaat. Myös naamiointia ja varustusta parannettiin.


title: RM-70

text: Puolan armeijalle myytiin 30 kappaletta ja nämä yksilöt ovat edelleen aktiivikäytössä. Intian armeija oli kiinnostunut järjestelmästä, mutta päätti laatia samaan rakenteeseen perustuvan oman sovelluksensa, joka tunnetaan nimellä PINAKA.


title: RM-70

text: Slovakian asevoimille päätyi joitain yksilöitä, jotka ovat todennäköisesti peräisin toisesta Itä-Saksan armeijalle myydystä erästä. Erää ei koskaan toimitettu, sillä Saksojen yhdistymisen jälkeen kaikki armeijan hankinnat peruttiin. Järjestelmien valmistus oli jo ehditty aloittaa, ja ne viimeisteltiin Slovakian Dubnica nad Váhomissa. Vuonna 2000 järjestelmiä päätettiin nykyaikaistaa. Työ teetettiin kahdessa vaiheessa Konštrukta Trečínillä ja saksalaisella Diehlillä. Aluksi ohjaamoihin asennettiin uudet navigointilaitteistot ja radiojärjestelmät. Nämä versiot tunnetaan nimellä RM-70/85M.


title: RM-70

text: Toisessa vaiheessa Slovakian armeijan RM-70/85:t uusittiin niin perusteellisesti, että ainoaksi alkuperäiseksi osaksi jäi ajoneuvoalusta. Sen päälle asennettiin panssaroitu ohjaamo ja hydraulisesti toimiva latausjärjestelmä. Laukaisujärjestelmästä tuli kokonaan tietokoneohjattu. Modernisoidun heittimen tuliannos on 28 kappaletta 122 mm raketteja tai vaihtoehtoisesti kuusi 227 mm rakettia, joita käytetään myös yhdysvaltalaisessa M270 MLRS -heittimessä. Näin järjestelmästä on saatu Nato-yhteensopiva. Tämän version nimeksi tuli RM-70M (Modular). Slovakian armeija tilasi muutostyön kaikkiaan 26 ajoneuvolle. Muutostyötä on tarjottu myös muiden maiden armeijoille.


title: Lhasa de Sela

text: Lhasa de Sela (27. syyskuuta 1972 – 1. tammikuuta 2010) oli yhdysvaltalais-meksikolainen laulaja-lauluntekijä. Hän syntyi Big Indianissa, New Yorkin osavaltiossa, ja vietti nuoruuttaan sekä Yhdysvalloissa että Meksikossa ennen siirtymistään Kanadan Montréaliin vuonna 1992. Vuonna 1991 de Sela oli tavannut siellä vieraillessaan muusikko Yves Desrosiersin, jonka kanssa hän aloitti yhteistyön. Vielä basisti Mario Légaré liittyi kokoonpanoon, joka kierteli kansallisesti.


title: Lhasa de Sela

text: Lhasa de Selan debyyttialbumi "La Llorona" ilmestyi 16. kesäkuuta 1998. Se toi hänelle vuoden 1998 parhaan maailmanmusiikkiartistin Juno-palkinnon. Muusikko lähti Ranskaan, jossa hän piti siskojensa kanssa kiertävää sirkusshow'ta. Hän myös työsti siellä materiaalia toista albumiaan varten; "The Living Road" ilmestyi vuonna 2003. Albumi "Lhasa" ilmestyi huhtikuussa 2009. De Sela lauloi espanjaksi, ranskaksi ja englanniksi. Hänen kolmea albumiaan on myyty yhteensä yli miljoona kappaletta.


title: Lhasa de Sela

text: Lhasa de Sela kuoli kotonaan Montréalissa uudenvuodenpäivänä 2010 sairastettuaan rintasyöpää 21 kuukautta.


title: Jutta Rautiainen

text:
Jutta Rautiainen (s. 11. heinäkuuta 1964) on suomalainen jalkapallovalmentaja ja entinen jalkapalloilija.
Pelaajaurallaan Rautiainen voitti kahdeksan Suomen-mestaruutta ja viisi cup-voittoa. Maajoukkueessa hän pelasi kolmetoista ottelua vuosina 1981–1990, joissa teki kaksi maalia.


title: Jutta Rautiainen

text: Rautiainen on valmentanut tyttöjen maajoukkueita kymmenen vuotta, yhden kauden Malmin Palloseuran naisten joukkueessa ja kauden Jokerien miesten joukkueen apuvalmentajana Veikkausliigassa. Vuosina 2010–2012 hän valmensi HJK:n naisten joukkuetta Naisten Liigassa.


title: Jutta Rautiainen

text: Rautiainen on liikuntatieteiden maisteri ja hän on toiminut liikunnanopettajana. Hänen veljensä Pasi Rautiainen on myös jalkapallovalmentaja ja entinen jalkapalloilija.


title: Anni Vepsäläinen

text:
Anni Vepsäläinen (s. 15. marraskuuta 1963 Mikkeli) on suomalainen yritysjohtaja.
Vepsäläinen toimi toukokuusta 2003 TeliaSonera Finlandin toimitusjohtajana, josta tehtävästä erosi huhtikuussa 2005. Ennen toimitusjohtajuuttaan hän oli työskennellyt yrityksen ja sen edeltäjien palveluksessa vuodesta 1987 ja toiminut muun muassa Soneran matkapuhelinpalveluiden johtajana ja sen henkilöstöstä, tuotteista ja palveluista vastaavana johtajana. Vuosina 2006–2008 Vepsäläinen työskenteli HRM Partnersin ja vuosina 2009–2014 Diacor terveyspalvelut Oy:n toimitusjohtajana.


title: Anni Vepsäläinen

text: Vepsäläisen luottamustehtäviin ovat lukeutuneet muun muassa Perloksen, Solidiumin, Suomen Erillisverkot Oy:n ja Terveyspalvelualan Liiton hallitusten jäsenyydet. Hän on koulutukseltaan tuotantotalouden diplomi-insinööri, joksi valmistui vuonna 1987 Lappeenrannan teknillisestä korkeakoulusta.


title: Anni Vepsäläinen

text: Vepsäläinen on naimisissa ja hänellä on kaksi lasta, poika ja tytär.


title: Ilmiantaja

text: Ilmiantaja on henkilö, joka välittää näkemiään ja kuulemiaan tietoja eteenpäin viranomaisille tai tiedustelupalvelulle. Totalitaarisissa valtioissa on käytetty ilmiantajia, jotka tarkkailevat muiden ihmisten yksityiselämää ja välittävät tietonsa eteenpäin valtion viranomaiselle tai puolueen paikallisosastolle. Toiminta oli erityisen laajaa Neuvostoliitossa, jossa se muodosti keskeisen osan valtioterrorismia. Myös Itä-Saksan turvallisuuspalvelu Stasi loi hyvin laajamittaisen ilmiantajaverkoston. Ilmiantaja sai luovuttamistaan tiedoista korvauksen, yleensä rahaa.


title: Ilmiantaja

text: Suomessa ei valtiolla tiettävästi ole ollut vastaavaa järjestelmää, jossa kansalaisten elämää olisi seurattu ja tietoja kirjattu. Suomessa ilmiannettiin kuitenkin järjestäytymättömiä työntekijöitä ammattiosaston ja vasemmistopuolueen paikallisorganisaatiolle, ja sitä kautta henkilö saattoi joutua laajempaan epäsuosioon tai häntä painostettiin jättämään työpaikkansa.


title: Ilmiantaja

text: Tavanomaisessa rikollisuudessa termiä käytetään poliisin värväämistä ilmiantajista, jotka paljastavat tietämiään muita rikollisia ja heidän tekemiä rikoksia, heistä käytetään usein slanginimitystä vasikka; toimintaa kutsutaan ”vasikoinniksi”. Myös taksinkuljettaja voi ilmiantaa kollegansa rattijuoppoudesta.


title: Aritmeettinen tiheys

text: Aritmeettinen tiheys eli luonnollinen tiheys on eräs tapa mitata lukuteoriassa kuinka suuri jokin luonnollisten lukujen osajoukko on.


title: Aritmeettinen tiheys

text: On intuitiivista ajatella, että on enemmän luonnollisia lukuja kuin on vaikkapa neliölukuja, sillä jokainen neliöluku on myös luonnollinen luku ja lisäksi on paljon muita luonnollisia lukuja jotka kuitenkaan eivät ole neliöitä.


title: Aritmeettinen tiheys

text: Tarvitaan siis uudenlainen keino tämän intuitiivisen asian saattamiseksi matemaattisesti pätevään muotoon.


title: Aritmeettinen tiheys

text: Lukujonon "A"


title: Aritmeettinen tiheys

text: missä "a" ovat positiivisia kokonaislukuja ja kaikille "j" pätee "a" < "a" aritmeettinen tiheys d("A") on


title: Aritmeettinen tiheys

text: missä |A(x)| on niiden "a" lukumäärä joille "a" < "x", mikäli raja-arvo on olemassa.


title: HMS Jackal (F22)

text: HMS Jackal (viirinumerot F22 ja 1940 alkaen G22) oli Britannian Kuninkaallisen laivaston J-luokan hävittäjä, joka palveli toisessa maailmansodassa.


title: HMS Jackal (F22)

text: Alus tilattiin 25. maaliskuuta 1937 John Brown and Companyltä Clydebankistä osana vuoden 1936 laivasto-ohjelmaa. Sen köli laskettiin 24. syyskuuta 1937 ja alus laskettiin vesille 25. lokakuuta 1938. Alus oli luokkansa ensimmäisenä tyyppitesteissä helmikuun 1939. Alus valmistui 31. maaliskuuta samana vuonna.


title: HMS Jackal (F22)

text: "HMS Jackal" liittyi 14. huhtikuuta koulutuksen jälkeen Kotilaivaston 4. Hävittäjälaivueeseen, jossa se palveli lukuun ottamatta huoltoja ja korjauksia. Alus siirrettiin 31. elokuuta laivueen mukana sodanajan sijoituspaikkaansa Humberiin.


title: HMS Jackal (F22)

text: Alus oli syyskuussa Humberissa J-luokan aluksista muodostetussa 7. Hävittäjälaivueessa. Se suojasi 6. syyskuuta Pohjanmerellä "HMS Januksen" ja "HMS Junon" kanssa "SS Bataviaa", joka kuljetti Berliinin suurlähetystön henkilöstöä, Massin majakkalaivalta Tonguen majakkalaivalle. Laivue siirtyi lokakuussa Plymouthiin ja edelleen Rosythiin suojaamaan 2. Risteilijäviirikköä.


title: HMS Jackal (F22)

text: Alus kolari 14. lokakuuta Kirkwallissa "HMS Januksen" kanssa kärsien vaurioita, minkä seurauksena se matkasi Scapa Flowhun korjattavaksi sekä huoltoon. Seuraavana päivänä aloitettiin korjaukset. Alus palasi palvelukseen 24. lokakuuta suojaamaan Pohjanmeren saattueita.


title: HMS Jackal (F22)

text: Alus oli huollettavana 8. marraskuuta alkaen Amos & Smithin telakalla Grimsbyssä, mistä se palasi palvelukseen 21. marraskuuta.


title: HMS Jackal (F22)

text: "HMS Jackal" suojasi vuoden alun saattueita, kunnes se kolaroi 28. helmikuuta 1940 Pohjanmerellä ruotsalaisen rahtialuksen "SS Storforsin" kanssa. Rahtialus upposi ja "HMS Jackal" kärsi pahoja vaurioita. "HMS Janus" saattoi vaurioituneen aluksen Tyneen, jossa se siirrettiin seuraavana päivänä Blyth Dry Dockin telakalle korjattavaksi. Alus palasi palvelukseen 18. huhtikuuta.


title: HMS Jackal (F22)

text: Alus suojasi 20. huhtikuuta joukkojenkuljetusaluksia "St. Magnus", "St. Sunniva" ja "Cedar Bank" Aberdeenistä Andalsnesiin. Seuraavana päivänä "Cedar Bank" upposi torpedon osuttua alukseen. "HMS Jackal" erkani saattueesta matkaten Rombaksfjordiin. Seuraavana päiväänä alus tuki maihinnousseita joukkoja.


title: HMS Jackal (F22)

text: Alus suojasi 29. huhtikuuta "HMS Javelinin" kanssa risteilijä "HMS Glasgowia" Moldeen, jossa risteilijään nousi Norjan kuningas Haakon sekä hallituksen jäseniä. Alukselle kuormattiin myös Norjan pankin kultavaranto. Osasto siirtyi kuormauksen jälkeen Tromssaan.


title: HMS Jackal (F22)

text: Alus suojasi 10. toukokuuta "HMS Javelinin" kanssa saattueita Norjaan, jonne saavuttuaan se erkani seuraavana päivänä saattueesta tukemaan Mon maihinnousua. Alus tulitti 12. toukokuuta "HMS Enterprisen" kanssa maihinnousualuetta, jolloin ne joutuivat ilmahyökkäyksen kohteeksi. "HMS Jackal" saattoi 12. toukokuuta rannikkohöyryn Bodöhön vapauduttuaan Mon alueen tehtävistään, minkä jälkeen alus liitettiin Noren alaisuuteen. Alus lähti Scapa Flowhun suojaten pahoin vaurioituneen "HMS Pelicanin" Andalsnesista Kirkwalliin.


title: HMS Jackal (F22)

text: "HMS Jackal" saapui 16. toukokuuta Harwichiin aloittaen palveluksensa Noren alaisuudessa. Alus suojasi 18. toukokuuta saattueita sekä valvoi merialueen liikennettä. Se suojasi seuraavana päivänä "HMS Jaguarin" ja "HMS Puffinin" kanssa troolarit "HMT Grampianin", "HMT Peltonin", "HMT James Layn", "HMT Milford Queenin", "HMT Milford Princessin" ja "HMT Cape Melvillen" Norfolkin edustalle katkomaan Britteinsaarten ja mantereen välisiä viestiliikennekaapeleita operaatio Quixotessa.


title: HMS Jackal (F22)

text: Alus hyökkäsi 25. toukokuuta East Anglian rannikolla tuloksetta Saksan laivaston sukellusvenettä "U-9" vastaan. Belgian ja Alankomaiden evakuointien jälkeen alus aloitti saksalaisten maihinnousuvalmistelujen häiritsemisen ja seurannan.


title: HMS Jackal (F22)

text: Alus suojasi 4. heinäkuuta "HMS Jaguarin" kanssa apumiinalaiva "HMS Teviot Bankia", joka rakensi itärannikonsulkua operaatiossa BS21. Operaatiosta vapauduttuaan alus jatkoi saksalaisten maihinnousuvalmistelujen häirintää, kunnes se siirrettiin syyskuussa Kotilaivastoon Scapa Flowhun.


title: HMS Jackal (F22)

text: Alus suojasi 11. syyskuuta "HMS Versatilen", "HMS Vimyn" ja "HMS Electran" kanssa apumiinalaivoja "HMS Southern Prince", "HMS Port Napier", "HMS Port Quebec" ja "HMS Menestheus" rakennettaessa pohjoistasulkua operaatiossa SN41. Operaatiosta vapauduttuaan alus palasi Pohjanmeren valvontatehtäviin.


title: HMS Jackal (F22)

text: Alus siirrettiin 2. lokakuuta 5. Hävittäjälaivueeseen estämään saksalaisten iskut rannikkosaattueisiin. Alus siirtyi tehtävänsä vuoksi Plymouthiin. Alus suojasi 10. lokakuuta "HMS Javelinin", "HMS Jupiterin", "HMS Jaguarin", "HMS Kashmirin" ja "HMS Kiplingin" kanssa taistelulaiva "HMS Revengeä" Cherbourgin tykistöammunnan aikana. Seuraavana päivänä alus osallistui tulitukseen muun osaston mukana. Palattuaan 12. lokakuuta Portsmouthiin se erkani osastosta palaten Plymouthiin.


title: HMS Jackal (F22)

text: "HMS Jackal" partioi 20. marraskuuta "HMS Javelinin", "HMS Jupiterin", "HMS Jerseyn" ja "HMS Kashmirin" kanssa Lands Endin ja Start Pointin välillä kohdatakseen kolme Saksan laivaston hävittäjää. Seuraavana päivänä osasto taisteli "Karl Galsteria", "Hans Lodyä" ja "Erich Steinbrinckiä" vastaan, jotka irtosivat taistelusta laukaistuaan torpedonsa. Torpedo-osumista vaurioituneelta "HMS Javelinilta" siirrettiin 30. marraskuuta haavoittuneita "HMS Jackalille", joka toimitti heidät Plymouthiin.


title: HMS Jackal (F22)

text: Alus määrättiin joulukuussa huollettavaksi ja se siirrettiin 5. joulukuuta Humber Graving Dock & Engineering Companyn telakalle, mistä se palasi 10. tammikuuta 1941. Alus siirtyi Clydeen aloittaakseen saattueiden suojaamisen.


title: HMS Jackal (F22)

text: Alus liittyi 12. tammikuuta Clydessä "HMS Beaglen", "HMS Fearlessin", "HMS Harvesterin", "HMS Highlanderin", "HMS Leamingtonin", "HMS Lincolnin", "HMS Vansittartin" ja "HMS Watchmanin" kanssa saattueeseen WS5B, josta se erkani muun paikallissuojueen mukana 16. tammikuuta palaten Clydeen. Alus jatkoi edelleen matkaansa Plymouthiin palaten Kanaalin alueen saattueiden suojaksi.


title: HMS Jackal (F22)

text: "HMS Jackal" suojais 20. helmikuuta "HMS Impulsiven", "HMS Intrepidin" ja "HMS Icaruksen" miinanlaskua Brestin edustalle yhdessä "HMS Kellyn", "HMS Kiplingin" ja "HMS Kashmirin" kanssa operaatiossa GS. Alus suojasi 19. maaliskuuta samojen alusten miinanlaskua Ile de Basin edustalla operaatiossa GU ja uudelleen Brestin edustalla 28. maaliskuuta operaatiossa GX. Alus suojasi seuraavana päivänä miinalaiva "HMS Abdielia" operaatiossa GY, joka peruutettiin ennen määränpäähän saapumista miinalaivan konerikon vuoksi.


title: HMS Jackal (F22)

text: "HMS Jackal" määrättiin huhtikuussa laivueen mukana Välimeren laivastoon. Alus lähti 2. huhtikuuta Gibraltarille, jossa se liittyi 24. huhtikuuta Force S:ään "HMS Kashmirin", "HMS Kellyn", "HMS Kiplingin", "HMS Kelvinin" ja "HMS Jerseyn" kanssa suojatakseen "HMS Abdielia" ja "HMS Didoa" operaatio Salientissa. Operaatiosta vapauduttuaan alus jatkoi 27. huhtikuuta matkaansa Maltalle, jonne se saapui seuraavana päivänä liittyen Force K:hon.


title: HMS Jackal (F22)

text: Alus lähti 1. toukokuuta Maltalta "HMS Kellyn", "HMS Jerseyn" ja "HMS Kelvinin" kanssa akselivaltojen huoltosaattueiden tuhoamismatkalle. Seuraavana päivänä alus jäi ansaan Maltan Suureen satamaan "HMS Jerseyn" upottua miinaan ajettuaan sataman suulle.


title: HMS Jackal (F22)

text: Alus lähti 9. toukokuuta Maltalta liittyäkseen "HMS Ajaxin", "HMS Didon", "HMS Orionin" ja "HMAS Perthin" muodostamaan osastoon, jonka tehtävänä oli suojata operaatio Tiikerin saattue Sisilian kapeikon läpi. Seuraavana päivänä alus erkani saattueesta kohdattuaan Välimeren laivaston lähettämän osaston. Alus tulitti 11. toukokuuta Benghazin satamaa paluumatkalla Maltalle, jolloin se joutui ilmahyökkäykseen. Alus saapui seuraavana päivänä Maltalle.


title: HMS Jackal (F22)

text: Alus lähti 21. toukokuuta Maltalta liittyäkseen Kreetan puolustukseksi koottuihin laivastoyksiköihin. Seuraavana päivänä se oli Kreetan edustalla liittyen Välimeren laivastoon, josta se erkani pelastamaan Saksan ilmavoimien upottaman risteilijä "HMS Gloucesterin" eloonjääneitä.


title: HMS Jackal (F22)

text: "HMS Jackal" hyökkäsi 23. toukokuuta "HMS Kellyn", "HMS Kelvinin" ja "HMS Kashmirin" kanssa saksalaisia maihinnousuosastoja vastaan, jolloin alukset joutuivat voimakkaan ilmahyökkäyksen maaliksi. "HMS Kelly" ja "HMS Kashmir" tuhoutuivat. Jäljelle jääneet alukset etsivät maihinnousualuksia Kisamoksesta sekä Canneanlahdelta, minkä jälkeen ne palasivat Aleksandriaan.


title: HMS Jackal (F22)

text: Alus suojasi 25. toukokuuta "HMAS Napierin" ja "HMS Kelvinin" kanssa risteilijät "HMS Didon" ja "HMS Ajaxin" Kason salmeen etsittäessä saksalaisten maihinnousulaivastoa. Seuraavana päivänä osasto liittyi Välimeren laivastoon evakuoimaan liittoutuneiden joukkoja Kreetalta. Alus erkani 27. toukokuuta laivastosta mainitun osaston mukana täydentämään varastojaan Aleksandriaan.


title: HMS Jackal (F22)

text: Alus evakuoi 28. toukokuuta joukkoja Heraklionista toimittaen evakuoidut seuraavana päivänä Aleksandriaan. Alus lähti 31. toukokuuta evakuoimaan joukkoja Sphakiasta risteilijä "HMS Phoeben" ja miinalaiva "HMS Abdielin" sekä hävittäjien "HMS Hotspurin" ja "HMS Kimberleyn" kanssa. Osasto evakuoi kaikkiaan noin 4000 miestä, jotka ne toimittivat 1. kesäkuuta Aleksandriaan.


title: HMS Jackal (F22)

text: "HMS Jackal" määrättiin 4. kesäkuuta tukemaan operaatioita Vichyn Ranskan joukkoja vastaan Syyriassa (operaatio Exporter). Se lähti 7. kesäkuuta Aleksandriasta liittyäkseen Syyrian rannikolla Force B:hen tukemaan maissa olevia joukkoja sekä suojaamaan risteilijöitä Vichyn Ranskan alueella olevilta aluksilta. Seuraavana päivänä alus torjui toimintaa estämään pyrkineiden Vichyn Ranskan alusten yritykset. Alus joutui 9. kesäkuuta "HMS Januksen" kanssa Vichyn Ranskan hävittäjien "Valmyn" ja "Guépardin" tykkituleen, jolloin alukseen osui yksi kranaatti. Ranskalaisalukset vetäytyivät "HMS Isiksen" ja "HMS Hotspurin" saapuessa paikalle. Alus tulitti 4. heinäkuuta Beirutia risteilijöiden "HMS Naiadin" ja "HMS Ajaxin" kanssa, minkä jälkeen "HMS Jackal" palasi Aleksandriaan vapauduttuaan operaatiosta. Alus palasi Välimeren laivastoon suojaamaan saattueita sekä tukemaan maajoukkojen taistelua.


title: HMS Jackal (F22)

text: Alus osallistui 22. heinäkuuta operaatio Substancen harhautusoperaatioon MD5:een, minkä jälkeen alus palveli lähinnä rannikkosaattueiden suojana sekä tuki maajoukkojen taistelua. Alus osallistui syyskuussa operaatio Halberdin harhautusoperaatioon suojaten raskaita aluksia. Lokakuussa alus tuki lähinnä Tobrukin piiritettyä varuskuntaa.


title: HMS Jackal (F22)

text: Alus suojasi 25. marraskuuta taistelulaiva "HMS Barhamia", jonka Saksan laivaston sukellusvene "U-81" torpedoi Libyan rannikolla. "HMS Jackal" osallistui tuloksettomaan sukellusvenejahtiin sekä tuhoutununeen aluksen eloonjääneiden pelastamiseen. Aluksen ollessa 30. marraskuuta Dernan se joutui ilmahyökkäykseen vaurioituen pahoin torpedon osuttua. Alus siirrettiin 2. joulukuuta Aleksandriassa telakalle korjattavaksi.


title: HMS Jackal (F22)

text: Alus siirrettiin huhtikuussa 1942 telakalle ollessa 14. Hävittäjälaivueeseen. Se oli 10. toukokuuta "HMS Jerviksen", "HMS Jackalin", "HMS Kiplingin" ja "HMS Livelyn" kanssa etsimässä akselivaltojen Benghaziin matkannutta saattuetta. Seuraavana päivänä osasto joutui ilmahyökkäyksen maaliksi, jolloin "HMS Lively" tuhoutui 10 merimailia Tobrukista koilliseen vieden mukanaan 76 miehistönjäsentä. Ilmahyökkäysten jatkuessa "HMS Jackalin" takakannella räjähti pommi sytyttäen aluksen tuleen. Ainoa hyökkäyksestä selvinnyt "HMS Jervis" otti vaurioituneen aluksen hinaukseen.


title: HMS Jackal (F22)

text: "HMS Jerviksen" hinatessa palavaa "HMS Jackalia" 12. toukokuuta niin tulipalo riistäytyi hallinnasta, jolloin aluksen miehistön piti jättää laiva. "HMS Jervis" pelasti eloonjääneet ja upotti palavan aluksen torpedoimalla. Aluksella oli saanut surmansa ainoastaan 15 henkeä. "HMS Jervis" palasi Aleksandriaan mukanaan 650 tuhoutuneilta aluksilta pelastettua.


title: Hannes H.

text: Hannes H. (s. 12. elokuuta 1986) on lahtelainen hip hop-muusikko, joka on räpännyt vuodesta 2004.


title: Hannes H.

text: Vuosina 2004-2006 hän räppäsi Miikkabhui-artistinimellä Karhukoplassa, tehden parin vuoden sisällä keikkoja muun muassa Cheekin lämppärinä ympäri Suomea, pääosin kuitenkin Lahdessa. Tämän jälkeen välirikkojen kautta yhtye hajosi ja artistit aloittivat soolo-uransa.


title: Hannes H.

text: 2007 alkuvuodesta LX-Beats pyysi Hannesta räppäämään pari verseä etteivät hänen biisinsä jäisi tyngiksi. Parin biisin lisäksi tuloksena samana vuonna oli huomattavasti tiiviimpää yhteistyötä tuottaja Eeegacin kanssa ja tämä myös tuotti "Paska on paskaa" yhteis-EP:n.


title: Hannes H.

text: "Paska on paskaa" EP:n jälkeen soolorintama hiljeni ja julkaisutahti keskittyi mixtape-tyylisiin julkaisuihin, jonka sarjan nimeksi tuli "Viimeinen EP-saga" (julkaistu osat 1-3). Vielä ennen vuotta 2009 Hannes julkaisi jouluksi levyn nimeltä "Herra Paratkoon Hannes", joka sisälsi kolme raitaa.


title: Hannes H.

text: Hannes sai soolodebyyttinsä "Ei turhia paineita" valmiiksi, ja se julkaistiin viimein elokuussa 2010. Levyn tuottajina toimivat W. Kempton & eeegac.


title: Hannes H.

text: Vuonna 2014 Hannes aktivoitui uudelleen ja julkaisi vuonna 2018 albumin Hitto Heezy!


title: HMS Jaguar (F34)

text: HMS Jaguar (viirinumerot F34 ja 1940 alkaen G34) oli Britannian Kuninkaallisen laivaston J-luokan hävittäjä, joka palveli toisessa maailmansodassa.


title: HMS Jaguar (F34)

text: Alus tilattiin 25. maaliskuuta 1937 William Denny and Brothersilta Dumbartonista osana vuoden 1936 laivasto-ohjelmaa. Sen köli laskettiin 25. marraskuuta 1937 ja alus laskettiin vesille 22. marraskuuta seuraavana vuonna. Alus valmistui 12. syyskuuta 1939, jolloin maksettiin aluksen tarjoukseen perustuva hinta eli 392363 puntaa ilman Amiraliteetin toimittamia ase- ja viestijärjestelmiä.


title: HMS Jaguar (F34)

text: "HMS Jaguar" määrättiin palvelukseen otettaessa Kotilaivaston 7. Hävittäjälaivueeseen. Syyskuun 1939 alussa se läpäisi valmistajan testit ja se siirrettiin palvelukseen otettavaksi. Alus aloitti 12. syyskuuta vastaanottokokeet, joiden päätyttyä se lähti 19. syyskuuta varustamisen jälkeen Portlandiin koulutettavaksi.


title: HMS Jaguar (F34)

text: Alus oli 26. syyskuuta laivueensa mukana Grimsbyssä suorittamassa aseiden koeammuntoja ja täydentämässä varastojaan, minkä jälkeen se aloitti partioinnin Pohjanmerellä ja Doverinsalmessa. Lokakuussa alus ajoi karille Firth of Forthissa, minkä vuoksi se siirrettiin 11. lokakuuta Leithissä telakalle, mistä se palasi 2. marraskuuta suojaamaan Pohjanmeren saattueita.


title: HMS Jaguar (F34)

text: "HMS Jaguar" siirrettiin 15. maaliskuuta 1940 Dundeessa Caledon Shipyardin telakalle huollettavaksi. Se palasi palvelukseen 1. toukokuuta koeajojen päätyttyä.


title: HMS Jaguar (F34)

text: Alus suojasi 20. toukokuuta East Anglian rannikolla troolareita "HMS Grampiania", "HMS James Laytä", "HMS Milford Queeniä", "HMS Milford Princessiä" ja "HMS Cape Melvilleä", joiden tehtävänä oli katkaista Britteinsaarten ja Borkumin välinen puhelinkaapeli operaatio Quixotessa. 25. toukokuuta alus hyökkäsi Norfolkin edustalla tuloksetta Saksan laivaston sukellusveneen "U-9" kimppuun yhdessä "HMS Jackalin", "HMS Javelinin" ja "HMS Gallantin" kanssa. Seuraavana päivänä alus lähti Doveriin osallistuakseen Dunkerquen evakuointiin.


title: HMS Jaguar (F34)

text: Alus suojasi 27. toukokuuta evakuointia "HMS Codringtonin", "HMS Malcolmin", "HMS Grenaden", "HMS Gallantin", "HMS Eskin", "HMS Expressin", "HMS Javelinin" ja "HMS Harvesterin" kanssa. Seuraavana päivänä alus pelasti torpedoidun "SS Aboukirin" eloonjääneet. Se vaimensi 29. toukokuuta "HMS Grenaden" ja "HMS Gallantin" kanssa La Pannen rannikkopatteriston. Samana päivänä alukselle nousi 370 sotilasta Dunkerquesta, jolloin alus vaurioitui sen kylkeen kiinnittyneen "HMS Grenaden" saadessa tuhoavan osuman ilmahyökkäyksessä. Paluumatkalla Doveriin alus menetti lähelle osunut pommi esti aluksen liikkumisen. Osa aluksella olleista sotilaista siirrettiin muihin aluksiin samalla kuin vaurioitunut "HMS Jaguar" otettiin hinaukseen. Hinauksen aikana aluksen moottori saatiin toimimaan ja se saapui Doveriin omin voimin.


title: HMS Jaguar (F34)

text: Seuraavana päivänä alus siirtyi Humberiin Imminghamin telakalle, jolle se siirrettiin 1. kesäkuuta. Alus palasi palvelukseen 23. kesäkuuta, jolloin se palasi Harwichiin liittyen "HMS Javeliniin". Alus suojasi 4. heinäkuuta "HMS Jackalin" kanssa apumiinalaiva "HMS Teviot Bankia" itärannikonsulun laskussa operaatiossa BS21.


title: HMS Jaguar (F34)

text: Alus suojasi 17. elokuuta "HMS Cairon", "HMS Inglefieldin", "HMS Javelinin" ja "HMS Firedraken" kanssa 1. miinalaivuetta, joka laski miinoitteen Moray Firthiin laajentaakseen itärannikonsulkua operaatiossa SN12. Syyskuussa alus partioi Euroopan mantereen rannikolla valvoen ja häiriten saksalaisten maihinnousuvalmisteluja. Se oli huollettavana Dundeessa syys-lokakuun vaihteessa, minkä jälkeen alus aloitti itärannikonsaattueiden suojaamisen.


title: HMS Jaguar (F34)

text: Alus siirtyi laivueen mukana Plymouthiin estääkseen Cherbourgiin ja Brestiin sijoitettujen Saksan laivaston yksiköiden toiminnan Kanaalin saattueita vastaan. Se suojasi 10. lokakuuta "HMS Javelinin", "HMS Jupiterin", "HMS Jackalin", "HMS Kashmirin" ja "HMS Kiplingin" kanssa taistelulaiva "HMS Revengeä", joka matkasi tulittamaan Cherbourgia. Seuraavana päivänä alus osallistui Cherbourgin satamaan tulittamiseen. Operaation päätyttyä alus palasi osaston mukana Portsmouthiin.


title: HMS Jaguar (F34)

text: "HMS Jaguar" määrättiin huollettavaksi Devonportiin ja se lähti Plymouthiin. Alus siirrettiin 14. lokakuuta Devonportin telakalle, jossa siihen asennettiin magneettisuudenpoistolaitteisto. Se määrättiin huollon päätyttyä Force H:hon Gibraltarille.


title: HMS Jaguar (F34)

text: Alus palasi 1. marraskuuta laivueeseensa Plymouthiin, josta se lähti 13. marraskuuta "HMS Kelvinin" kanssa Clydeen liittyäkseen "HMS Manchesteriin" ja "HMS Southamptoniin" matkalle Gibraltarille. Osasto lähti 15. marraskuuta Clydestä (operaatio Collar). Saavuttuaan Gibraltarille "HMS Jaguar" liitettiin 21. marraskuuta Force H:hon.


title: HMS Jaguar (F34)

text: Alus saattoi 23. marraskuuta taisteluristeilijä "HMS Renownia" Atlantilta Gibraltarille. Se osallistui 25. marraskuuta "HMS Faulknorin", "HMS Firedraken", "HMS Furyn", "HMS Wishartin", "HMS Encounterin" ja "HMS Kelvinin" kanssa operaatio Collariin suojatakseen "HMS Renownia", "HMS Ark Royalia", "HMS Despatchia" ja "HMS Sheffieldiä". Alukset muodostivat operaation osasto B:n, jonka tehtävänä oli suojata täydennysten matka Sisiliankapeikkoon. Alus erkani 27. marraskuuta "HMS Kelvinin" kanssa "HMS Ark Royalin" saattueeksi, kun Italian laivaston taistelulaivat "Vittorio Veneto" ja "Guilio Cesare" ja niitä suojanneet seitsemän risteilijää ja 18 hävittäjää havaittiin. Alus ei osallistunut seuranneeseen Spartiventon taisteluun.


title: HMS Jaguar (F34)

text: Alus liittyi 20. joulukuuta operaatio Hiden osastoon Force II, jonka muut alukset olivat "HMS Duncan", "HMS Encounter", "HMS Isis" ja "HMS Wishart". Osaston tehtävänä oli suojata taistelulaiva "HMS Malayaa" sekä Maltalta saapuvaa saattuetta MG1. Alus erkani seuraavana päivänä Force II:sta jatkaakseen saattueen lähisuojauksena. Vastaanotettuaan saattueen Välimeren laivaston aluksilta se palasi Force H:hon. Alus saapui 24. joulukuuta Force H:n ja saattueen MG1 mukana Gibraltarille.


title: HMS Jaguar (F34)

text: "HMS Jaguar" määrättiin tammikuussa 1941 Välimeren laivastoon Aleksandriaan. Alus kohtasi 1. tammikuuta Pohjois-Afrikan rannikolla "HMS Duncanin", "HMS Foxhoundin" ja "HMS Firedraken" kanssa Vichyn Ranskan laivaston saattueen, jossa oli "SS Chantilly", "SS Sally Maersk", "SS Octane" ja tankkeri suojanaan yksi troolari. Seuraavana päivänä syntyi taistelu "Chantillylle" asetetun valtausmiehistön ja aluksen miehistön välillä, jolloin kaksi matkustajaa sai surmansa. Alus joutui rannikkotykistön tuleen kärsimättä vaurioita.


title: HMS Jaguar (F34)

text: Alukselle nousi 6. tammikuuta henkilöstöä kuljetettavaksi Maltalle. Seuraavana päivänä se liittyi risteilijä "HMS Bonaventuren", "HMS Hastyn", "HMS Heron" ja "HMS Herewardin" muodostamaan operaatio Excessin Force F:ään. Osasto joutui 9. tammikuuta Italian ilmavoimien ilmahyökkäykseen, mutta ei kärsinyt vaurioita. Seuraavana päivänä osastoa vastaan hyökkäsivät Italian laivaston torpedoveneet "Circe" ja "Vega", joka upposi "HMS Bonaventuren" tulessa.


title: HMS Jaguar (F34)

text: "HMS Jaguar" määrättiin 10. tammikuuta suojaamaan "HMS Hastyn" kanssa ilmahyökkäyksessä pahoin vaurioituneen lentotukialus "HMS Illustriousin" paluu Maltalle. Alus lähti 14. tammikuuta Maltalta "HMS Hastyn" kanssa suojatakseen risteilijät "HMS Bonaventuren" ja "HMS Orionin" matkan Aleksandriaan, jonne alukset saapuivat 16. tammikuuta. "HMS Jaguar" liittyi 14. hävittäjälaivueeseen.


title: HMS Jaguar (F34)

text: Alus siirrettiin helmikuussa Kreetalle Soudanlahdelle "HMS Daintyn" kanssa. Se suojasi 27. helmikuuta "HMS Decoyn", "HMS Heron" ja "HMS Hastyn" kanssa "HMS Bonaventurea" ja "HMAS Perthiä", joiden tehtävänä oli suojata operaatio Abstentionissa edellisenä päivänä Leroksella maihinlaskettujen kommandojen evakuointia. Seuraavana päivänä osasto joutui ilmahyökkäykseen ja se kohtasi Italian laivaston hävittäjän "Crispin", joka suojasi täydennysjoukkojen maihinnousua. Laivasto-osasto evakuoi brittijoukot kuljettaen ne Aleksandriaan.


title: HMS Jaguar (F34)

text: Alus suojasi 26. maaliskuuta "HMS Calcuttan", "HMS Junon" ja "HMS Defenderin" kanssa saattuetta AG9 Pireukseen. Seuraavana päivänä alus määrättiin "HMS Junon" ja "HMS Defenderin" kanssa Force D:hen valvomaan Kreetan luoteispuolista merialuetta etteivät Italian laivaston yksiköt kykenisi yllättämään operaatio Lustren joukkojenkuljetuksia Kreikkaan. Alus otti 28. maaliskuuta osaston mukana osaa Matapanin taisteluun, minkä jälkeen se palasi laivaston mukana Aleksandriaan.


title: HMS Jaguar (F34)

text: "HMS Jaguar" määrättiin 3. huhtikuuta tukemaan maajoukkojen operaatiota Somalimaassa operaatio Appearanceen. Operaatiota ei kuitenkaan koskaan toteutettu Punaisellemerelle sijoitetun Italian laivaston alusten tuhouduttua.


title: Nord Stream (yritys)

text: Nord Stream AG on yhtiö, jonka tarkoituksena on rakennuttaa Itämeren alittava Nord Stream -maakaasuputki ja huolehtia putken operoinnista. Yhtiö perustettiin vuonna 2005 nimellä "North European Gas Pipeline Company," ja sen nimi muutettiin nykyiseen muotoonsa vuonna 2006. Yhtiön osakkaat ovat venäläinen Gazprom (51 %), saksalaiset Wintershall Holding AG (BASF:n tytäryhtiö) (20 %) ja E.ON Ruhrgas (20 %) sekä alankomaalainen Gasunie (9 %). Yhtiön pääkonttori sijaitsee Sveitsin Zugissa, ja sen palveluksessa on noin 140 henkilöä. Yhtiön hallintoneuvoston puheenjohtajana toimii Saksan entinen liittokansleri Gerhard Schröder. Suomen entinen pääministeri Paavo Lipponen on toiminut yhtiön konsulttina elokuusta 2008 lähtien.


title: Nord Stream (yritys)

text: Gazprom, BASF ja E.ON Ruhrgas sopivat putkihankkeesta syyskuussa 2005. Gasunie liittyi mukaan vuonna 2008. Gazprom ja ranskalainen energiayhtiö GDF Suez tekivät maaliskuussa 2010 aiesopimuksen, jonka mukaan GDF tulee Nordstream AG:n osakkaaksi 9 %:n osuudella.


title: Bobby Brown (jalkapalloilija)

text: Bobby Brown (s. 19. maaliskuuta 1923) on skotlantilainen entinen jalkapallovalmentaja ja maalivahti.


title: Bobby Brown (jalkapalloilija)

text: Brown teki pelaajadebyyttinsä II maailmansodan kynnyksellä 1939 Queens Parkissa, jota edusti myös sotavuosina. Hän palveli laivaston ilmavoimissa ja pelasi välillä jalkapalloa QPR:n ohella myös Portsmouthissa, Chester Cityssä ja Chelseassa. Sodan päätyttyä Brown siirtyi toukokuussa 1946 Rangersiin. Brown edusti Rangersia seuraavat kymmenen vuotta ja voitti tuona aikana viisi liigamestaruutta. Hän siirtyi 1956 Falkirkiin, jossa lopetti pelaajauransa 35-vuotiaana 1958.


title: Bobby Brown (jalkapalloilija)

text: Skotlannin maajoukkueessa Brown debytoi tammikuussa 1946 viimeisenä amatööripelaajana A-maajoukkuetasolla. Rangers-vuosinaan Brown edusti Skotlantia viidessä maaottelussa. Brown aloitti valmennusuransa St. Johnstonen peräsimessä 1958. Hän luotsasi seuraa yhdeksän vuotta ja nosti joukkueen kaksi kertaa Skotlannin pääsarjaan divisioonamestarina. Hän jätti tehtävänsä 1967 ja siirtyi Skotlannin maajoukkueen valmentajaksi. Brownin ensimmäinen ottelu maajoukkuevalmentajana päättyi ikimuistoiseen 3–2 voittoon Englannista Wembley Stadiumilla. Muutoin hänen uransa maajoukkuevalmentajana ei sujunut ruusuisesti. Usein seurat eivät päästäneet pelaajiaan maaotteluihin ja menestys jäi vaisuksi. Hän jätti tehtävänsä vuonna 1971.


title: Bobby Brown (jalkapalloilija)

text: Valmennusuransa jälkeen Brown on työskennellyt liikealalla sekä Plymouthin scouttina. Vuonna 1982 hän toimi myös lyhyen aikaa Hull Cityn valmentajana.


title: Yhteispalvelu

text: Yhteispalvelu on tapa tarjota julkishallinnon ja muita palveluja keskitetysti yhdestä paikasta, yhteispalvelupalvelupisteestä. Yhteispalvelupisteestä saa aina vähintään kahden eri viranomaisen palveluja.


title: Yhteispalvelu

text: Yhteispalvelu perustuu lakiin (223/2007). Kyse on viranomaisten avustavista asiakaspalveluista. Palvelu sisältää muun muassa asiakirjojen vastaanottamista ja luovuttamista, asioiden vireillepanoon ja käsittelyyn liittyvää neuvontaa sekä sähköisten palvelujen käytön tukemista. Palvelupisteessä asiakas saa vireille yleisimmät julkishallinnon asiakaspalvelut. Yhteispalvelulla pyritään turvaamaan palvelut niin harvaan asutulla seuduilla kuin taajamissakin.


title: Yhteispalvelu

text: Keskeiset toimijat yhteispalvelussa ovat kunta, Kela, poliisi, maistraatti, työ- ja elinkeinohallinto sekä verohallinto. Toimijat ja palveluvalikoima vaihtelevat paikallisesti.


title: Yhteispalvelu

text: Järjestöt, esimerkiksi sosiaali- ja terveysjärjestöt, voivat toimia kumppaneina yhteispalvelupisteessä. Ne voivat esimerkiksi tiedottaa toiminnastaan, tarjota ohjausta ja neuvontaa päivystysluontoisesti tai ajanvarauksella sekä järjestää infotilaisuuksia ja tapahtumia, mikäli yhteispalvelupisteen tilat mahdollistavat sen.


title: Yhteispalvelu

text: Viranomaiset suosittelevat (VM046:00/2008), että järjestöjen ja muiden paikallisten yhteisöjen kanssa kannattaa tehdä yhteistyötä yhteispalvelupisteissä. Julkisen hallinnon asiakaspalvelutehtäviä voivat hoitaa kuitenkin vain viranomaiset.


title: Yhteispalvelu

text: Työllistymistä edistävä monialainen yhteispalvelu on yhteistoimintamalli, jossa TE-toimisto, kunta ja Kela yhdessä arvioivat työttömien palvelutarpeet, suunnittelevat heille työllistymisen kannalta tarkoituksenmukaiset palvelukokonaisuudet sekä vastaavat työllistymisprosessiin etenemisestä ja seurannasta


title: Yhteispalvelu

text: Yhteispalvelu


title: Yhteispalvelu

text: Kuntaliitto - alueet ja elinkeinot


title: Hans Barth

text: Hans Barth (25. kesäkuuta 1897, Leipzig, Saksa – 9. joulukuuta 1956, Jacksonville, Florida, Yhdysvallat) oli saksalaissyntyinen yhdysvaltalainen pianisti ja säveltäjä. Lapsena hän opiskeli pianonsoittoa Carl Reinecken oppilaana Leipzigin konservatoriossa. Hän muutti Yhdysvaltoihin 10-vuotiaana 1907 ja soitti seuraavana vuonna ensikonserttinsa. Yhdysvaltain kansalaisuuden hän sai 1912. Barth esiintyi Yhdysvalloissa ja Euroopassa soittimenaan cembalo, piano ja neljäsosasävelaskelflyygeli. Orkesterin solistina hän soitti Cincinnatissa, Havannassa ja Philadelphiassa. Pianistina hän teki laajoja kiertueita koko Amerikan mantereella, mutta hänen suurimmat saavutuksensa liittyvät opetukseen. Hän johti kahta musiikkikoulua, ensiksi Institute of Musical Art (Yonkers, New York) ja viimeksi New Yorkissa National School for Musical Culture -koulua sen rehtorina.


title: Hans Barth

text: Barthin sävellykset ovat paljolti avantgardistisia. Monet niistä hän sävelsi neljäsosasävelaskelflyygelille, jollaisen hän itse rakensi 1928–1929. Hänen innoittajansa uusien sävelasteikkojen kokeiluihin oli Ferruccio Busoni. Barthin sävellystuotanto sisältää orkesteri- ja kamarimusiikkia, joukon yksinlauluja sekä operetin "Miragia". Hän sävelsi muun muassa pianokonserton neljäsosasävelaskelflyygelille ja jousille 1930 ja pianokvinteton samalle soittimelle samana vuonna.


title: Fanny Flodin-Gustavson

text: Fanny Matilda Gustavson (o.s. Flodin; 31. tammikuuta 1868 Oulu – 4. maaliskuuta 1954 Helsinki) oli suomalainen pianisti ja pianopedagogi. Hän opiskeli pianonsoittoa Suomessa William Dayasin johdolla. Säveltäjä-pianisti Dayas oli Franz Lisztin viimeisiä oppilaita, ja hän opetti Helsingin musiikkiopistossa 1890–1893. Flodin-Gustavson teki lisäksi opintomatkoja Kölniin, Manchesteriin ja Pariisiin, jossa häntä opetti ranskalainen pianotaiteilija Raoul Pugno. Flodin-Gustavson konsertoi Suomessa ja ulkomailla sekä opetti pianonsoittoa useita vuosikymmeniä Helsingissä.


title: Fanny Flodin-Gustavson

text: Fanny Flodinin vanhemmat olivat todellinen valtioneuvos Frithiof Flodin ja Fanny Basilier. Hänen sisariaan olivat taiteilija Hilda Flodin ja laulaja Ida Flodin. Musiikkikirjailija, kriitikko ja säveltäjä Karl Flodin oli Fanny Flodinin serkku. Fanny Flodinin ensimmäinen aviomies vuodesta 1898 oli ranskalainen runoilija Julien Leclerq (1865–1901) ja toinen aviomies vuodesta 1906 henkikirjoittaja Kristian Gustavson (1862–1940).


title: Andy Beattie

text: Andy Beattie (11. elokuuta 1913 – 20. syyskuuta 1983) oli skotlantilainen jalkapallovalmentaja ja puolustaja. Hänet muistetaan erityisesti ensimmäisenä Skotlannin maajoukkueen päävalmentajana.


title: Andy Beattie

text: Beattie varttui Aberdeenshiressä Pohjois-Skotlannissa ja aloitti jo nuorena työskentelyn paikallisessa kivilouhoksessa. Pelaajauransa hän aloitti paikallisessa tehdasjoukkue Inverurie Loco Worksissa 1930-luvulla. Hän vakuutti puolustajana englantisseura Preston North Endin, johon hän siirtyi vuonna 1935. Toinen maailmansota sotki myös Beattien urasuunnitelmat ja hän pelasi Prestonissa vain 125 liigaottelua kunnes jätti pelikentät 1946.


title: Andy Beattie

text: Ennen sotaa Beattie teki myös uraa Skotlannin maajoukkueessa pelaten seitsemässä maaottelussa. Hän pelasi sota-aikana epävirallisissa maaotteluissa ja oli Prestonin kanssa voittamassa Wartime League Cupin mestaruutta 1941.


title: Andy Beattie

text: Valmennusuransa Beattie aloitti Barrow'n päävalmentajana 1947. Joukkue pelasi tuolloin Englannin kolmosdivisioonassa, mutta esiintyi Beattien opein edukseen muun muassa FA Cupissa. Kaudella 1948/49 hän ajautui riitoihin seurajohdon kanssa, minkä seurauksen puheenjohtaja erosi. Beattie ei onnistunut kuitenkaan jatkamaan enää menestyksekästä taivalta ja jätti seuran siirtyen maaliskuussa 1949 Stockport Countyn peräsimeen. Beattien johdolla seura nousi taistelemaan nousupaikoista kolmosdivisioonassa.


title: Andy Beattie

text: Vuonna 1952 Beattie jätti Stockportin ja siirtyi Huddersfield Townin päävalmentajaksi. Beattien johdolla Huddersfield juhli kauden 1952/53 päätteeksi nousua Englannin 1. divisioonaan, jossa se pelasi loukkaantumisista huolimatta komean kauden 1953/54 sijoittuen kolmanneksi. Sijoitus on seuran paras II maailmansodan jälkeen. Seuraavalla kaudella seura eteni FA Cupissa puolivälieriin, mutta jäi 1. divisioonassa sijalle 12. Beattie oli valmis eroamaan, mutta seurajohto taivutteli hänet jatkamaan. Bill Shanklysta tuli Beattien uusi apuvalmentaja, mutta menestys jäi silti heikoksi. Lopulta Beattie erosi marraskuussa 1956 ja päätti jättää jalkapallon jatkaakseen uraa postin palveluksessa Prestonissa.


title: Andy Beattie

text: Seurajoukkuepestinsä ohella Beattiesta tuli helmikuussa 1954 Skotlannin maajoukkueen ensimmäinen päävalmentaja. Hän johdatti maajoukkueen MM-kisoihin 1954, mutta hän erosi kesken turnauksen. Hän palasi maajoukkueeseen vielä maaliskuussa 1959, mutta jätti tehtävänsä marraskuussa 1960 Forest-pestinsä vuoksi.


title: Andy Beattie

text: Kauan Beattie ei kuitenkaan malttanut pysyä jalkapallomaailman ulkopuolella. Toukokuussa 1958 hän siirtyi Carlisle Unitedin päävalmentajaksi, josta siirtyi 1960 Nottingham Forestiin. Tämän jälkeen hän pelasti Plymouth Argylen putoamiselta Englannin 2. divisioonasta kaudella 1963/64. Marraskuussa 1964 hän siirtyi Wolverhamptonin päävalmentajaksi. Seura oli tuolloin 1. divisioonan jumbona eikä Beattie onnsitunut kääntämään seuran kelkkaa, vaan kauden 1964/65 jälkeen joukkue putosi pääsarjasta 23 kauden jälkeen. Hän jatkoi kuitenkin valmentajana, mutta erosi syyskuussa 1965 joukkueen hävittyä Southamptonille 9–3.


title: Andy Beattie

text: Wolves-pestinsä jälkeen Beattie työskenteli Brentfordin, Walsallin ja Liverpoolin skouttina. Lisäksi hän toimi Notts Countyssa general managerina ja 1967 lyhyen aikaa myös päävalmentajana.


title: Seiichirō Kashio

text: Seiichirō Kashio (, 2. tammikuuta 1892 Osaka – 6. syyskuuta 1962) oli japanilainen tennispelaaja.


title: Seiichirō Kashio

text: Antwerbenin olympialaisissa 1920 Kashio voitti hopeaa nelinpelistä Ichiya Kumagain parina. Nelinpelin loppuottelussa Kashio ja Kumagai hävisivät brittiläisille Noel Turnbullille ja Max Woosnamille lukemin 2–6, 7–5, 5–7, 5–7.


title: Seiichirō Kashio

text: Davis Cupissa 1923 Kashio edusti Japania kahdessa nelinpelissä Zenzō Shimizun parina. Kanadaa vastaan käydyssä maaottelussa he voittivat Willard Crockerin ja Jack Wrightin, kun taas maaottelussa Australiaa vastaan he hävisivät James Andersonille ja John Hawkesille.


title: K-luokka (hävittäjä)

text: K-luokka oli Britannian Kuninkaallisen laivaston hävittäjäluokka, joka oli toisinto edeltäneestä J-luokasta. Luokan alukset muodostivat vuoden 1937 laivasto-ohjelman kahdeksan hävittäjää.


title: Terfenadiini

text: Terfenadiini (CHNO) on antihistamiinilääke, jota käytetään allergisen nuhan oireiden lievittämiseen.


title: Terfenadiini

text: Terfenadiinin vaikutus perustuu H1-reseptorien toiminnan estämiseen. Terfenadiini metaboloituu CYP3A4-entsyymin vaikutuksesta hyvin nopeasti feksofenadiiniksi, joka on aktiivinen metaboliitti. Feksofenadiini estää H1-reseptorien toiminnan kiinnittymällä niihin.


title: Terfenadiini

text: Suurina pitoisuuksina terfenadiinin on havaittu aiheuttavan vakavia sydämen rytmihäiriöitä. Normaalisti terfenadiini muuntuu ihmisen elimistössä täydellisesti feksofenadiiniksi, eikä kertymistä tapahdu. CYP3A4-entsyymin toimintaa estävien lääkeaineiden, kuten itrakonatsolin, käyttö voi moninkertaistaa elimistön terfenadiinipitoisuuden, mikä lisää rytmihäiriöiden todennäköisyyttä. Terfenadiinia hajottavan entsyymin toimintaa haittaavat myös eräät ruoka-aineet, kuten greippimehu.


title: Terfenadiini

text: Terfenadiini pidentää QT-aikaa, joten sitä ei tulisi käyttää yhdessä muiden QT-aikaa pidentävien lääkkeiden kanssa. QT-ajan pidentyminen voi aiheuttaa kammiotakykardiaa, joka voi ilmetä tajuttomuuskohtauksina.


title: Terfenadiini

text: Sivuvaikutusten vuoksi terfenadiinia ei saa Suomesta. Yhdysvalloissa lääke vedettiin pois markkinoilta vuonna 1997. Kanadassa terfenadiinilääkkeet vedettiin pois markkinoilta vuonna 1999.


title: Rami Malek

text: Rami Said Malek (s. 12. toukokuuta 1981 Los Angeles, Kalifornia, Yhdysvallat) on yhdysvaltalainen näyttelijä. Hänellä on egyptiläiset koptilaiskristityt sukujuuret. Vuonna 2018 Malek näytteli Freddie Mercurya elokuvassa "Bohemian Rhapsody", josta hänet palkittiin parhaan miespääosan Golden Globella ja SAG-palkinnolla. Hän sai roolistaan myös parhaan miespääosan Oscar-ehdokkuuden.


title: Rami Malek

text: Malek on esittänyt vuodesta 2015 pääosaroolia, Elliot Aldersonia, televisiosarjassa "Mr. Robot". Vuoden 2015 elokuvassa "Need for Speed" hän näytteli automekaanikkoa. Hän sai TV-sarjan roolistaan Emmy-palkinnon vuonna 2016. Hän on ollut ehdolla myös muun muassa Golden Globen saajaksi. Hän näytellyt myös muun muassa sarjoissa "Gilmoren tytöt", "Näkijä" ja "".


title: Rami Malek

text: Malek esitti faarao Ahkmenrahia komediaelokuvassa "Night at the Museum – yö museossa" (2006), sen jatko-osassa "Night at the Museum 2" (2009) ja elokuvasarjan viimeisessä osassa" Night at the Museum – Haudan salaisuus" (2014). Hän on esittänyt myös Benjamin-nimistä vampyyria elokuvassa "Twilight – Aamunkoi" (2012). Malek esitti Joshia "Until Dawn" -pelissä.


title: America’s Got Talent

text:
America’s Got Talent on yhdysvaltalainen kykyjenetsintäkilpailu ja televisio-ohjelma. Ohjelmassa on neljä tuomaria: Simon Cowell, Howie Mandel, Mel B ja Heidi Klum, jotka seulovat tuhansien kilpailijoiden joukosta mielestään lahjakkaimmat ja kiinnostavimmat viihdekyvyt. Ohjelmaan hakee niin akrobaatteja, taikureita, muusikkoja, stand up -koomikkoja kuin tanssijoitakin. Ohjelmaa esittää Yhdysvalloissa NBC-televisiokanava."Pääartikkeli: America's Got Talent (3. tuotantokausi)"
Sarjan kolmas tuotantokausi alkoi Yhdysvalloissa 17. kesäkuuta 2008. Koe-esiintymiset järjestettiin alkutalvella 2008 Atlantassa, New Yorkissa, Chicagossa, Dallasissa, Nashvillessä, Los Angelesissa, Orlandossa ja Charlotessa. Myös MySpace sivuston kautta pystyi osallistumaan kilpailuun. Kilpailun rakenne on muuttunut viime kausista. Toinen vaihe on Las Vegas Callbacks, joka kestää tänä vuonna kaksi jaksoa. Sen jälkeen esiinnytään isolla lavalla, Los Angelesissa, kunnes jäljelle jää 20 kilpailijaa. Kauden finaali järjestettiin 1. lokakuuta 2008, ja voittajaksi selviytyi Neal E. Boyd. Sarja oli kolmen viikon tauolla Pekingin olympialaisten ajan.


title: America’s Got Talent

text:
Sarjan neljättä tuotantokautta alettiin esittää Tv-ssä kesäkuun lopulla. Koe-esiintymisiä järjestettiin keväällä 2009 New Yorkissa, Chicagossa, Los Angelesissa, Miamissa, Houstonissa ja Seattlessa. Koe-esiintymisien seuraava vaihe on Las Vegas-week. Las Vegasista vain 48 selviää Hollywoodiin. Hollywood viikko kesti neljä viikkoa. Toiseksi viimeinen vaihe on Top 20. Sietä vain kymmenen pääsi suureen finaaliin. Lopulta kisan voitti 16. syyskuuta laulaja Kevin Skinner. Toiseksi kisassa sijoittui Barbada Badilla.
"Pääartikkeli: America's Got Talent (5. tuotantokausi)"
Sarjan viides tuotantokausi alkoi 1. kesäkuuta 2010. Koe-esiintymisiä järjestettiin keväällä 2010 Los Angelesissa, Dallasissa, New Yorkissa, Orlandossa, Chicagossa ja Portlandissa. Koe-esiintymisten jälkeen jatkoon päässeet esiintyjät siirtyivät Las Vegas-viikoille. Las Vegas viikolle pääsi yhteensä 108 esiintyjää. Sen jälkeinen vaihe oli Hollywood-viikko, joka kesti kuusi viikkoa. Ohjelman finalistit olivat Jackie Evancho, Michael Grimm, Prince Poppyrck ja Fighting Gravitry. Kisan voitti 15. syyskuuta Michael Grimm. Toiseksi kisassa sijoittui 10-vuotias laulaja Jackie Evancho.


title: America’s Got Talent

text:
Kausina 1-4 tuomarina toiminut David Hasselhoff ei enää jatkanut viidennellä kaudella, vaan hänen tilalleen tuli Howie Mandel.
Kauden katsojaluvut olivat keskimäärin 11 miljoonaa katsojaa. Finaalin tuloslähetystä katsoi 16,4 miljoonaa ihmistä. Kanadassa kisaa seurasi n. 1 200 000 katsojaa per jakso. Finaalia seurasi yhteensä 1 780 000 katsojaa.
"Pääartikkeli: America's Got Talent (6. tuotantokausi)"
Sarjan kuudes tuotantokausi tullaan esittämään NBC kanavalla 31. toukokuuta 2011 alkaen. Koe-esiintymisiä järjestetään talvella 2011, ja koe-esiintymispaikkakunnat ovat Denver, Los Angeles, Chicago, New York, Minneapolis, Atlanta, Seattle ja Houston. Tuomaristo pysyy samana kun viime kaudella.


title: America’s Got Talent

text: Las Vegasiin, eli kilpailun toiseen vaiheeseen on selvinnyt ainakin 89 esiintyjää. Kilpailijat jaettiin kolmeen ryhmään. Ensimmäinen ryhmä esiintyi 5. heinäkuuta. Toinen ja kolmas ryhmä esiintyivät 6. heinäkuuta. Vegasista pääsee 48 seuraavaan vaiheeseen.


title: America’s Got Talent

text: Kilpailun kolmas vaihe on Hollywood-viikko. Hollywoodissa esiintyvät kaikki 48 esiintyjää neljässä erässä. Ensimmäinen suora lähetys oli 12. heinäkuuta. Tuloslähetys tulee keskiviikkoiltaisin. Jokaisesta jaksosta pääsee neljä jatkoon. Hollywoodin jälkeen esitetään YouTube-special, jossa 12 YouTubessa esiintynyttä pääsee näyttämään kykynsä. YouTube-vaiheen jälkeen saattaa tulla edellisen kauden tapaan Wild Card osio. Näiden osioiden jälkeen jäljelle jää 20 kilpailijaa.


title: America’s Got Talent

text: Sarjan seitsemäs tuotantokausi alkaa kesäkuussa 2012. Piers Morgan ei enää jatka tuomarina. Hänet korvaa Howard Stern.


title: America’s Got Talent

text: Sarjalla on ollut alkuajoista asti hyvin vahvat katsojaluvut, jotka ovat olleet koko ajan nousussa. America’s Got Talentilla on keskimäärin 12 miljoonaa katsojaa, kun taas American idolilla noin 22 miljoonaa.


title: Cleveland Lakefront Station

text: Cleveland Lakefront Station on Amtrakin rautatieasema Clevelandin keskustassa Ohiossa Yhdysvalloissa. Asema avattiin vuonna 1976. Asemalla pysähtyvät Capitol Limitedin junavuorot 29 ja 30 sekä Lake Shore Limitedin vuorot 48/448 ja 49/449.


title: State Route 24 (Kalifornia)

text: Kalifornia State Route 24 on Kaliforniassa Yhdysvalloissa sijaitseva moottoritie. Tie kulkee San Francisco Bay Arealla pohjois-Kaliforniassa. Tie päättyy lännessä Interstate 580:n ja Interstate 980:n liittymään Oaklandissa Alamedan piirikunnassa ja idässä Interstate 680 -tien risteykseen Walnut Creekissä Contra Costan piirikunnassa. Tie on Alamedan piirikunnassa hyvin kaupunkimainen, kun taas Contra Costan piirikunnassa se kulkee esikaupunkialueella. Tie on 21,7 kilometriä pitkä. Se avattiin vuonna 1934.


title: New Divide

text: New Divide on kappale yhdysvaltalaiselta rock-yhtye Linkin Parkilta. Se julkaistiin singlenä ja se äänitettiin Michael Bayn ohjaamaa elokuvaa, "a" varten. Kappale kuvastaa elokuvan teemaa ja se julkaistiin singlenä 18. toukokuuta 2009.


title: New Divide

text: Linkin Parkin kappale "What I've Done" julkaistiin ensimmäisellä Transformersin soundtrackilla ja se kuultiin myös elokuvan trailerissa. "New Divide" julkaistiin digitaalisena versiona 22. toukokuuta 2009 Isossa-Britanniassa, Saksassa, Sveitsissä, Itävallassa, Itä-Euroopassa, Turkissa, Israelissa ja Taiwanissa.


title: New Divide

text: New Divide on Linkin Parkin korkeimmalle sijoittunut kappale Suomessa.


title: New Divide

text: Kappaleen musiikkivideon on ohjannut Linkin Parkin DJ, Mr. Hahn. Video julkaistiin yhtyeen MySpace-sivulla 11. kesäkuuta 2009. Videosta on kaksi versiota, Transformers-versio ja toinen versio, jossa näytetään Linkin Parkia soittamassa. Video on pakattu kahden levyn "Transformers: Kaatuneiden kosto" -erikoisjulkaisuun DVD:lle ja Blu-raylle.


title: Šelopugino

text: Šelopugino () on kylä ja maalaiskunta Taka-Baikalian aluepiirissä Venäjällä. Se sijaitsee Unda-joen rannalla 462 kilometriä Tšitasta kaakkoon. Kylä on Šelopuginon piirin keskus. Siellä haarautuvat Nertšinski Zavodista Sretenskiin ja Nertšinskiin johtavat tiet. Asukkaita on 3 600 henkeä (vuonna 2002).


title: Šelopugino

text: Kylän ovat perustaneet Länsi-Venäjältä saapuneet uudisasukkaat. Ensimmäisen kerran se mainitaan vuonna 1782. Vuodesta 1851 Šelopuginossa oli Taka-Kaukasian kasakkapataljoonan päämaja. Vuoteen 1917 saakka sen kautta kulki Nertšinskin pakkotyövankilan vankien tärkein kuljetusreitti. Vuonna 1930 talonpojat kapinoivat maatalouden kollektivisointia vastaan.


title: Šelopugino

text: Šelopuginossa toimii maatalousyritys, meijeri, puunjalostuslaitos ja kirjapaino. Kylässä on keskikoulu, lasten luomistyön keskus, kotiseutumuseo, kulttuuritalo ja piirisairaala. Lentokenttä suljettiin 1990-luvulla. Paikallislehtenä ilmestyy "Put Iljitša" (”Iljitšin tie”). Nähtävyyksiin kuuluvat entisen siirtovankilan rakennukset.


title: NBA:n varaustilaisuus 2003

text: Vuoden 2003 pidettiin 26. kesäkuuta 2003 Madison Square Gardenissa New Yorkissa.


title: Animal (Keshan albumi)

text: Animal on yhdysvaltalaisen pop laulaja-lauluntekijä Keshan debyyttialbumi, joka julkaistiin Yhdysvalloissa 5. tammikuuta 2010. Albumi myi ensimmäisellä viikollaan 152 000 kappaletta. Pelkästään Yhdysvalloissa albumia on myyty 872 700 kappaletta (elokuu 2010). Suomessa albumi ylsi virallisen albumilistan sijalle 43.


title: Animal (Keshan albumi)

text: Kesha vieraili Flo Ridan singlellä "Right Round", joka julkaistiin tammikuussa 2009. Kun se oli julkaistu, hän teki levytyssopimuksen RCA Recordsin kanssa ja alkoi tehdä debyyttialbumiaan, nimeltä "Animal". Albumin tuottamisesta vastaavat mm. Dr. Luke, Max Martin, David Gamson ja Benny Blanco.


title: Animal (Keshan albumi)

text: Albumilta on julkaistu neljä singleä. Albumin ensimmäinen single "Tik Tok" julkaistiin 7. elokuuta 2009. Kappale sai suurta menestystä Uudessa-Seelannissa, Kanadassa ja Australiassa, joissa se meni singlelistan ykköseksi. 11 listaviikon jälkeen se nousi Billboard Hot 100-listan kärkeen. 19. helmikuuta 2010 julkaistiin albumin toinen single "Blah Blah Blah" ja kolmas single "Your Love Is My Drug" julkaistiin 21. toukokuuta 2010. Neljäs single "Take It Off" julkaistiin 13. heinäkuuta 2010.


title: HMS Janus (F53)

text: HMS Janus (viirinumerot F53 ja 1940 alkaen G53) oli Britannian Kuninkaallisen laivaston J-luokan hävittäjä, joka palveli toisessa maailmansodassa.


title: HMS Janus (F53)

text: Alus tilattiin 25. maaliskuuta 1937 Swan Hunterilta Wallsendistä Newcastlesta osana vuoden 1936 laivasto-ohjelmaa. Sen köli laskettiin vielä samana vuonna 29. syyskuuta ja alus laskettiin vesille 10. marraskuuta 1938. Alus valmistui 5. elokuuta 1939.


title: HMS Janus (F53)

text: "HMS Janus" määrättiin palvelukseen otettaessa Kotilaivaston 7. hävittäjälaivueeseen. Se siirtyi 11. elokuuta 1939 Humberiin osallistuakseen hävittäjäharjoitukseen, jonka päätyttyä 20. elokuuta alus siirtyi edelleen Portlandiin. Aluksen koulutus keskeytettiin 30. elokuuta ja se määrättiin palaamaan laivueeseensa Pohjanmerelle.


title: HMS Javelin

text: HMS Javelin (viirinumerot F61 ja 1940 alkaen G61) oli Britannian Kuninkaallisen laivaston J-luokan hävittäjä, joka palveli toisessa maailmansodassa.


title: HMS Javelin

text: Alus tilattiin 25. maaliskuuta 1937 John Brown and Companyltä Clydebankistä osana vuoden 1936 laivasto-ohjelmaa nimellä "HMS Kashmir". Sen köli laskettiin vielä samana vuonna 11. lokakuuta ja alus laskettiin vesille 21. joulukuuta 1938 nimellä "HMS Javelin". Alus valmistui 10. kesäkuuta 1939.


title: HMS Javelin

text: Alus jatkoi toisen maailmansodan päätyttyä palvelustaan Välimeren laivastossa osallistuen harjoituksiin, laivastovierailuihin sekä Palestiinan siirtolaisten valvontaan. Aluksella oli kurinpidollisia ongelmia, jotka johtivat 20 miehistönjäsenen joutumisen sotaoikeuteen vuoden 1945 lopulla.


title: HMS Javelin

text: Alus lähti 9. toukokuuta 1946 Maltalta ja se saapui 17. toukokuuta Portsmouthiin. Aluksen varastot tyhjennettiin ja se siirrettiin 31. heinäkuuta reserviin. Alus siirrettiin Harwichiin, josta se sijoitettiin poistolistalle 31. lokakuuta 1948. Alus oli maalilaivana ja sen hylky myytiin BISCOlle. Alus saapui hinattuna Trooniin Ayshireen West Scotland Shipbreaking Companylle romutettavaksi 11. kesäkuuta 1949.


title: European Space Astronomy Centre

text: European Space Astronomy Centre (ESAC) on Euroopan avaruusjärjestön avaruustieteen arkisto- ja tutkimuskeskus Madridin läheisyydessä Villafranca del Castillossa Espanjassa.


title: European Space Astronomy Centre

text:
Alueella on useita satelliittien vastaanottoantenneja, joiden kautta keskus saa mm. seuraavien avaruusalusten dataa:
AKARI, Herschel, INTEGRAL, Mars Express, Planck, Rosetta, Venus Express ja XMM-Newton. Suurin antenni (35 m) Cerberos sijaitsee Avilassa, noin 65 kilometrin päässä ESACista.
Keskus toimii myös SMOS-kaukokartoitusmission datakeskuksena, koska SMOS on Espanjan johtama avaruuslento.


title: European Space Astronomy Centre

text: Keskuksen alueella toimii espanjalainen Laboratory for Space Astrophysics and Fundamental Physics (LAEFF) tutkimuskeskus, jonka tutkimusalaa on astrofysiikka.


title: Betrayal at Krondor

text: Betrayal at Krondor on Dynamixin kehittämä vuonna 1993 julkaistu roolipeli DOS-alustalle. Pelin julkaisi Sierra On-Line ja se sijoittuu Raymond E. Feistin "Riftwar"-kirjasarjan "Midkemia"-fantasiamaailmaan. Pelille julkaistiin vuonna 1998 jatko-osa "Return to Krondor".


title: Betrayal at Krondor

text: Peliin on pyritty rakentamaan kirjanomaista tuntua: juoni on jaettu kappaleisiin, pelitilanteen tallentamista kutsutaan kirjanmerkin luomiseksi ja peliin on kirjoitettu huomattava määrä kirjallista kuvailua, jossa käytetään yleisesti etäännyttäväksi tulkittavaa kolmannen persoonan kertojaääntä. Toisaalta peli mahdollistaa aikalaisiinsa verrattuna sangen vapaan liikuskelun pelimaailmassa.


title: Betrayal at Krondor

text: Peli käyttää 256-väristä 320x200 VGA-tilaa. Melko staattinen ulkomaailma on kuvattu spritejä ja teksturoitua 3d-grafiikkaa yhdistelevän pelimoottorin avulla. Vuoropohjaisessa taistelussa hahmot esitetään valokuvista digitoituina, animoituina spriteinä, merkittävät kaupungit ja vastaavat paikat on esitetty maalauksesta digitoituna kuvana, johon on määritetty hotspotteja.


title: Uljoty

text: Uljoty () on kylä ja maalaiskunta Taka-Baikalian aluepiirissä Venäjällä. Se sijaitsee Ingoda-joen yläjuoksulla 120 kilometriä Tšitasta lounaaseen. Kylä on Uljotyn piirin keskus. Asukkaita on 6 400 henkeä (vuonna 2002).


title: Uljoty

text: Uljoty on venäläisten uudisasukkaiden perustama. Ensimmäisen kerran se mainitaan vuonna 1788. Kylässä on keskikoulu, lasten luomistyön keskus, kulttuuritalo, kaksi kirjastoa ja piirisairaala. Kulttuuritalon yhteydessä toimii kansanteatteri, kansankuoro ja nukketeatteri. Paikallislehtenä ilmestyy "Uljotovski vestnik".


title: HMS Jersey (F72)

text: HMS Jersey (viirinumerot F72 ja 1940 alkaen G72) oli Britannian Kuninkaallisen laivaston J-luokan hävittäjä toisessa maailmansodassa.


title: HMS Jersey (F72)

text: Alus tilattiin 25. maaliskuuta 1937 J. Samuel White and Companyltä Cowesista osana vuoden 1936 laivasto-ohjelmaa. Sen köli laskettiin 26. syyskuuta 1937 ja alus laskettiin vesille 26. syyskuuta seuraavana vuonna. Alus valmistui 28. huhtikuuta 1939 ja se liitettiin palvelukseen otettaessa Kotilaivaston 7. Hävittäjälaivueeseen.


title: HMS Jersey (F72)

text: "HMS Jersey" siirtyi palvelukseen oton jälkeen Portlandiin koulutettavaksi, jonka se aloitti 22. toukokuuta 1939. Koulutuksen päätyttyä se siirtyi 9. heinäkuuta Jerseyyn, jossa se vieraili seuraavana päivänä. Se aloitti 15. heinäkuuta paluumatkansa Portsmouthiin. Alus siirrettiin 10. elokuuta Scapa Flowhun, jossa se liittyi laivueeseensa 12. elokuuta. Se otti 15. elokuuta osaa sotaharjoitukseen Atlantilla Ranskan laivaston alusten kanssa valmistauduttaessa sotaan Saksaa vastaan. Harjoituksen päätyttyä alus palasi Scapa Flowhun, jossa se sai tiedon sodan ajan sijoituksestaan Humberissa.


title: HMS Jersey (F72)

text: Alus suojasi 1. syyskuuta Norjan rannikolla "HMS Jerviksen", "HMS Javelinin" ja "HMS Jackalin" kanssa risteilijöitä "HMS Glasgowia" ja "HMS Southamptonia". Osasto pysäytti 4. syyskuuta Orkneyn itäpuolella saksalaisen kauppa-aluksen "SS Johannes Molkenburgin", joka upotettiin miehistön ja matkustajien vangitsemisen jälkeen. Saksalaiset laskettiin maihin 6. syyskuuta Kirkwallissa.


title: HMS Jersey (F72)

text: Seuraavana päivänä "HMS Jersey" liittyi Humberin osastoon Imminghamissa. Alus siirrettiin 17. syyskuuta Chathamissa telakalle huollettavaksi.


title: HMS Jersey (F72)

text: Alus suojasi 21. syyskuuta samoja risteilijöitä partiomatkalla Pohjanmerelle. Seuraavana päivänä se kolaroi sisaraluksensa "HMS Javelinin" kanssa, jolloin alus vaurioitui pahoin. Osaston tehtävä keskeytettiin ja vaurioitunut alus saatettiin Leithiin korjattavaksi. Se siirrettiin 23. syyskuuta telakalle.


title: HMS Jersey (F72)

text: Aluksen korjaukset valmistuivat 9. lokakuuta ja sille asennettiin uusi potkuri 14. lokakuuta. Alus palasi 16. lokakuuta laivueeseensa. Alus suojasi 18. lokakuuta "HMS Jerviksen", "HMS Cossackin" ja "HMS Maorin" kanssa taisteluristeilijä "HMS Repulsea" etsittäessä saksalaisia saarronmurtajia luoteisen reitin alueelta. Alus osallistui 23. lokakuuta saksalaisten valtaaman amerikkalaisen kauppa-aluksen "SS City of Flintin".


title: HMS Jersey (F72)

text: Alus palasi 27. lokakuuta Humberin osastoon Imminghamiin vapauduttuaan Kotilaivastosta. Se lähti 29. lokakuuta Grimsbystä "HMS Jerviksen", "HMS Januksen", "HMS Junon", "HMS Jupiterin" ja "HMS Jackalin" kanssa etsimään akselivaltojen aluksia Alankomaiden rannikolta operaatio AG:ssa, minkä jälkeen se palasi saman osaston mukana Humberiin.


title: HMS Jersey (F72)

text: "HMS Jersey", "HMS Keith", "HMS Jervis", Puolan laivaston "ORP Burza", "ORP Blyskawica" ja "ORP Grom" määrättiin 8. marraskuuta rannikkosaattue FN33:n suojaksi, kun odotettiin saattueen joutuvan ilmahyökkäykseen. Seuraavana päivänä tehtävästä vapauduttuaan suojanneet alukset palasivat Humberiin. Alus liittyi 14. marraskuuta etelään matkanneeseen rannikkosaattueeseen FS36 "HMS Calcuttan" ja "HMS Jaguarin" kanssa. Operaatiosta vapauduttuaan alukset palasivat Humberiin.


title: HMS Jersey (F72)

text: Alus liittyi 20. marraskuuta "HMS Whitleyn", "HMS Wallacen" ja sluuppi "HMS Storkin" kanssa pohjoiseen matkanneeseen rannikkosaattueeseen FN39, josta ne erkanivat sen saavuttua Methiliin. Seuraavana päivänä alus oli Pohjanmerellä partiomatkalla BT2 "HMS Junon", "HMS Jaguarin" ja "HMS Januksen" kanssa.


title: HMS Jersey (F72)

text: Alus oli marras-joulukuun vaihteessa Imminghamissa telakalla määräaikaishuollossa. Se oli 2. joulukuuta "HMS Jaguarin" kanssa tutkimassa ilmavoimien ilmoitusta viidestä tanskalaisesta kalastusaluksesta 90 merimailia Flamboroughista Headistä itään. Alus etsi 6. joulukuuta "HMS Junon" kanssa Saksan laivaston hävittäjiä Pohjanmereltä. Seuraavana päivänä alukset joutuivat taisteluun miinanlaskussa lähellä Haisborough'n majakkaa olleiden Saksan laivaston hävittäjien "Hans Lodyn" ja "Erich Giesen" kanssa. "HMS Jerseyyn" osui torpedo, joka aiheutti massiivista tuhoa sekä surmasi 10 ja haavoitti kolmeatoista miehistönjäsentä. "HMS Juno" hinasi liikuntakyvyttömän aluksen satamaan "HMS Jackalin" suojatessa aluksia.


title: HMS Jersey (F72)

text: "HMS Jersey" siirrettiin 9. joulukuuta Imminghamissa Humber Graving Dockiin tilapäiskorjauksia varten, josta hinaaja "HMS Yorkshireman" myöhemmin hinasi aluksen varsinaisesti korjattavaksi telakalle. Alus otettiin 7. tammikuuta 1940 Amos and Smithin telakalle Hullissa, mistä se valmistui 24. syyskuuta aloittaen koeajot. Koeajot päättyivät 10. lokakuuta.


title: HMS Jersey (F72)

text: Aluksen ollessa seuraavana päivänä matkalla laivueeseensa Plymouthiin se laukaisi miinan lähellä East Knobin poijua kärsien vaurioita. Alus matkasi 12. lokakuuta korjattavaksi Lontooseen, missä se otettiin telakalle seuraavana päivänä. Aluksen korjaukset valmistuivat 28. lokakuuta, minkä jälkeen se aloitti matkansa laivueeseensa Plymouthiin.


title: HMS Jersey (F72)

text: Alus liittyi 29. lokakuuta 5. Hävittäjälaivueeseen. Se suojasi 1. marraskuuta risteilijöitä "HMS Nigeria" ja "HMS Newcastle" "HMS Jerviksen", "HMS Januksen", "HMS Jaguarin", "HMS Jackalin" ja "HMS Kashmirin" kanssa torjuttaessa Brestistä lähteneitä Saksan laivaston hävittäjiä. Seuraavana päivänä alus palasi tuloksettomalta matkalta osaston mukana Plymouthiin.


title: HMS Jupiter (F85)

text: HMS Jupiter (viirinumerot F85 ja 1940 alkaen G85) oli Britannian Kuninkaallisen laivaston J-luokan hävittäjä, joka palveli toisessa maailmansodassa.


title: HMS Jupiter (F85)

text: Alus tilattiin 25. maaliskuuta 1937 Yarrow Shipbuildersilta Scotstounista Glasgow'sta osana vuoden 1936 laivasto-ohjelmaa. Sen köli laskettiin vielä samana vuonna 28. syyskuuta ja alus laskettiin vesille 27. lokakuuta 1938. Alus valmistui 25. kesäkuuta 1939, jolloin siitä maksettiin tarjouksen mukainen hinta 389511 puntaa ilman Amiraliteetin toimittamia ase- ja viestijärjestelmiä.


title: HMS Jupiter (F85)

text: Alus upotti keisarillisen Japanin laivaston sukellusveneen "I 60" Krakatoan edustalla 17. tammikuuta 1942. Alus osallistui Jaavanmeren taisteluun, mutta 27. helmikuuta se osui miinaan. Alus upposi seuraavana päivänä Jaavan pohjoispuolella ennen taistelun päättymistä.


title: Zabaikalsk

text: Zabaikalsk () on kaupunkimainen taajama Taka-Baikalian aluepiirissä Venäjällä. Se sijaitsee Kiinan vastaisella rajalla 459 kilometriä (rautateitse) Tšitasta kaakkoon. Taajama on Zabaikalskin piirin keskus. Sen kautta kulkee Trans-Siperian rautatieltä Kiinan Manzhouliin haarautuva rata sekä Tšitasta Manzhouliin johtava maantie. Asukkaita on 10 900 henkeä (vuonna 2009).


title: Zabaikalsk

text: Paikkakunta on syntynyt rautatien rakentamisen yhteydessä vuonna 1900. Vuosina 1929–1960 sen nimenä oli Otpor. Vuonna 1954 se sai kaupunkimaisen taajaman aseman ja vuonna 1960 nykyisen nimensä.


title: Zabaikalsk

text: Zabaikalsk on huomattava liikenteen ja ulkomaankaupan keskus. Siellä toimii raja-asema ja tulli, maatalousyritys, elintarviketeollisuutta ja matkailuyritys. Taajamassa on kaksi keskikoulua, lasten luomistyön keskus, kulttuuritalo, kirjasto ja poliklinikka. Paikallislehtenä ilmestyy "Zabaikalets".


title: Tšernyševsk

text: Tšernyševsk () on kaupunkimainen taajama Taka-Baikalian aluepiirissä Venäjällä. Se sijaitsee Aleuriin laskevan Kuenga-joen suussa 389 kilometriä (rautateitse) Tšitasta koilliseen. Taajama on Tšernyševskin piirin keskus. Sen kautta kulkee Trans-Siperian rautatie. Asukkaita on 12 200 henkeä (vuonna 2009).


title: Tšernyševsk

text: Paikkakunta on syntynyt vuoden 1670 tienoilla. Aluksi sen nimenä oli "Aleurskaja zaimka" ja myöhemmin "Popovskaja sloboda". Vuonna 1851 sen asukkaista tuli osa Taka-Baikalian kasakkajoukkoja. Vuonna 1908 rautatien rakentamisen yhteydessä syntyi "Pašennajan" asema. Popovskin kasakkataajama liitettiin vuonna 1921 rautatien rakentajien asutukseen "Tšernyševoon", joka sai vuonna 1938 kaupunkimaisen taajaman statuksen. Pašennajan rautatieasema nimettiin vuonna 1936 liikenneasiain kansankomissaarin Lazar Kaganovitšin mukaan. Vuonna 1957 Kaganovitšille nimetylle asemalla annettiin nimi "Tšernyševsk-Zabaikalski" ja samalla Tšernyševon taajama sai nykyisen nimensä.


title: Tšernyševsk

text: Taajamassa on kaksi keskikoulua, tekninen opisto, lasten luomistyön keskus, museo ja kaksi sairaalaa. Paikallislehtenä ilmestyy "Naše vremja" (”Meidän aikamme”).


title: Mercedes-Benz G-sarja

text: Mercedes-Benz G on Mercedes-Benzin valmistama maastoauto.


title: Mercedes-Benz G-sarja

text: G-sarjan suunnittelu alkoi vuonna 1972 Daimler-Benzin ja itävaltalaisen Steyer-Daimler-Puchin yhteistyönä, ja mallin valmistus alkoi vuonna 1979.


title: Mercedes-Benz G-sarja

text: Mallin ulkonäkö on pysynyt hyvin samanlaisena verrattuna aikaisempiin malleihin.Mercedes-Maybachin ensimmäinen katumaasturi julkistettiin helmikuussa 2017. Se on muunneltu versio G-sarjasta ja sillä on avoin takapenkki joka tekee siitä landauletin.


title: Mercedes-Benz G-sarja

text: Autossa on V12-moottori ja 630 hevosvoimaa.


title: Oriveden keskustan seisake

text: Oriveden keskustan seisake (vir. Orivesi keskusta, ) on rautatieliikennepaikka Orivedellä kaupungin keskustan itäpuolella Parpolanrinteen kaupunginosassa Tampere–Haapamäki-radan varrella. Seisake avattiin ensimmäisen kerran Parpola-nimisenä (lyh. Prp) toukokuussa 1951, ja se lakkautettiin joulukuussa 1955. Seisake oli seuraavan kerran käytössä vajaan vuoden ajan toukokuusta 1976 maaliskuuhun 1977 saakka.


title: Oriveden keskustan seisake

text: Kiskobussien käyttöönoton myötä junien parempi kiihtyvyys mahdollisti ylimääräisten seisakkeiden käyttöönoton. Seisake otettiin uudelleen käyttöön Orivesi keskusta -nimisenä kesäkuussa 2007 yhdessä Kolhon kanssa, ja sinne rakennettiin 80 metriä pitkä asfaltoitu, korkea laituri sekä pysäköintialue. Matkustajia varten paikalla on odotuskatos. Seisakkeella pysähtyvät kaikki Tampereen ja Haapamäen / Keuruun välillä kulkevat taajamajunat.


title: Kirjonen

text: Kirjonen on suomalainen sukunimi, joka on muun muassa seuraavilla henkilöillä:


title: Koripallon miesten SM-sarjakausi 1987–1988

text: Kausi 1987–1988 oli 48. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kotkan Työväen Palloilijat. Helsingin NMKY voitti hopeaa ja Torpan Pojat pronssia. Runkosarjan voitti Uudenkaupungin Urheilijat.


title: Šiškan seisake

text: Šiškan seisake (, aiempi kirjoitusasu Sjiska, ) on rautatien seisake Jällivaaran kunnassa Norrbottenin läänissä Ruotsissa. Seisake otettiin käyttöön vuonna 1946, ja se on yksi Ruotsin pienimpiä liikennepaikkoja. Se sijaitsee Malmbanan-radan varrella Jällivaaran ja Kiirunan asemien välisellä rataosuudella, noin 28 kilometriä Kiirunan eteläpuolella.


title: Šiškan seisake

text: Liikennepaikalla on lyhyt puinen laituri ja laiturivalaistus, sekä seisakeopastin junien pysäyttämistä varten. Seisakkeen lähistöllä sijaitsee myös pieni puurakenteinen seisaketupa.


title: Baños

text: Baños ("Baños de Agua Santa") on yksi Ecuadorin tärkeimmistä matkailukaupungeista. Sen nimi tarkoittaa pyhän veden kylpylää. Se sijaitsee maan keskiosassa Tungurahuan maakunnassa, noin 170 kilometriä Quitosta etelään. Asukkaita on noin 13 000.


title: Baños

text: Kaupunki sijaitsee kapeassa laaksossa noin 1 800 metrin korkeudella. Korkein ympäristön vuori on tulivuori Tungurahua. Lokakuussa vuonna 1999 kaupungin asukkaat evakuoitiin tulivuorenpurkauksen takia: purkauksen laavavirrat tuhosivat vuorenrinteen viljelyksiä.


title: Baños

text: Valtaosa kaupungin asukkaista saa elantonsa matkailusta. Matkailijoita vetää Bañosiin tuliperäisen maan lämmintä vettä hyödyntävät kylpylät, vuoristoretkeily, pyöräilyreitit, lukuisat upeat putoukset, koskenlasku ja melonta sekä erityyppiset retket Amazonin sademetsään. Kaupunki on myös tärkeä katolisten uskonnollinen keskus.


title: Morton Feldman

text: Morton Feldman (12. tammikuuta 1926 New York, New York – 3. syyskuuta 1987 Buffalo, New York) oli yhdysvaltalainen säveltäjä. Hän kuului 1950-luvulla John Cagea ympäröineeseen New Yorkin koulukuntaan. Hänen myöhäiset teoksensa ovat niin pitkäkestoisia, että yhdeksän yksiosaista teosta kestää kukin yli puolitoista tuntia. Säveltäjä kuoli 61-vuotiaana haimasyöpään.


title: Morton Feldman

text: Feldman työskenteli Buffalon yliopistossa.


Stoalaisilla on järjenvastaisempia väitteitä kuin runoilijoilla (; ) on Plutarkhoksen "Moralia"-kokoelmaan (kirja XIII, 73) kuuluva lyhyt tutkielma, joka on suunnattu stoalaisia vastaan. Nykyaikaan säilynyt teos tuskin on alkuperäinen teos kokonaisuudessaan, vaan mahdollisesti sen lyhennelmä.


title: Stoalaisilla on järjenvastaisempia väitteitä kuin runoilijoilla

text: Plutarkhoksen teos sisältää kuusi suhteellisen lyhyttä lukua. Teos vertaa stoalaisten näkemystä ihanteellisesta viisaasta kreikkalaisten runoilijoiden eräissä runoissaan tai näytelmissään esittämiin näkemyksiin. Se pyrkii osoittamaan, että stoalaiset näkemykset johtavat vielä suurempiin harhakuvitelmiin kuin runoilijoiden sepitelmät, ja että ne ovat vielä suuremmassa ristiriidassa todellisen elämän ja mahdollisen kanssa. Esimerkiksi Pindaroksen mukaan Kaineus oli haavoittumaton, eikä vahingoittunut, vaikka häntä iskettiin keihäällä. Stoalainen viisas sen sijaan pysyy pelottomana eikä huolestu, "vaikka" hän haavoittuu, sairastuu, kokee kipua, on piinapenkissä tai näkee kotimaansa tuhoutuvan; ja vaikka hänet myytäisiin orjaksi, hän on silti vapaa.


text: Samoin Euripideen Iolaos lukee rukouksen, ja muuttuu yhtäkkiä kyvyttömästä nuorekkaaksi ja voimakkaaksi. Stoalainen viisas, joka eilen oli ruma ja paheellinen, muuttuu sen sijaan yht'äkkiä hyveelliseksi, kauniiksi ja jumalaiseksi pelkästään viisautensa kautta. Athene teki Odysseuksesta komeamman muuttamalla tämän ulkomuotoa, mutta stoalainen viisas, joka on kyttyräselkäinen, hampaaton ja yksisilmäinen, muuttuu kauniiksi pelkän viisautensa ansiosta.


text: Tutkielma esiintyy Lampriaan tekemässä Plutarkhoksen teosten luettelossa. Plutarkhos arvosteli stoalaisten näkemyksiä myös useissa muissa teoksissaan. Jo nimeltäänkin stoalaisia vastaan olivat suunnatut tutkielmat "Stoalaisten ristiriitaisuuksista" ja "". Lampriaan luettelon mukaan Plutarkhos kirjoitti myös epikurolaisia vastaan vastaavan nimisen teoksen, "Epikurolaisilla on järjenvastaisempia väitteitä kuin runoilijoilla", mutta siitä ei ole säilynyt nykyaikaan mitään.


title: Punanflamingo

text: Punanflamingo ("Phoenicoparrus jamesi") on Etelä-Amerikassa Andien Punalla elävä flamingolaji. Se on nimetty englantilaisen luonnontieteilijä Harry Berkeley Jamesin mukaan. Punanflamingo löydettiin hänen rahoittamallaan tutkimusmatkalla Chileen. Philip Sclater kuvasi lajin matkalta tuodun linnun perusteella vuonna 1886.


title: Punanflamingo

text: Punanflamingon ruumiinpituus on 90–92 senttiä ja paino 2 kiloa. Siipiväli on melkein metrin. Se on pieni ja siro flamingolaji. Muiden flamingojen tapaan punanflamingolla on pitkät jalat ja kaula sekä alaspäin kaartunut nokka. Punanflamingolta puuttuu kuitenkin muille lajeille tyypillinen taaksepäin suuntautunut varvas. Nokka on pienempi kuin useimmilla muilla flamingoilla, mutta on pieneen päähän verrattuna kookas. Höyhenys on lähinnä vaaleanpinkki, käsisulista musta, kaulasta ja kirkkaan karmiininpunainen. Väri muuttuu kaulaa kohti mentäessä pinkimmäksi. Nokka on kirkkaankeltainen, lukuun ottamatta sen riippuvaa päätä, joka on musta. Jalat ovat punaiset Silmiä ympäröi kirkkaanpunainen iho. Aikuisille kehittyy pesimäaikaan joukoittain ristikkäin meneviä vaaleanpunaisia juovia. Punainen väri on peräisin ravinnosta. Nuoret linnut ovat harmahtavia. Chilenflamingo on punanflamingoa pinkimmän värinen ja sen nokka on pidempi ja vaaleampi. Andienflamingo eroaa siinä, että sen jalat ovat keltaiset, siivissä ja nokassa on enemmän mustaa. Lisäksi se on punanflamingoa suurempi


title: Punanflamingo

text: Punanflamingoa tavataan korkealla Andien vuoristossa Perussa, Chilessä, Boliviassa ja Argentiinassa. Alankomaalla sijaitsevassa Mar Chiquitassa, Argentiinan alueella elää myös pieni määrä punanflamingoja. Laji pesii säännöllisesti vain Laguna Coloradan ja Guayaquesin suolajärvillä, Boliviassa. Toinen yhdyskunta on levinnyt Salar de Taraan, Chileen. Kesäisin niitä liikkuu myös Lagunas de Vilamassa ja Laguna Grandessa, Argentiinassa. Punanflamingon elinalueet kattavat noin 274 000 neliökilometriä.


title: Punanflamingo

text: Pääasiallista elinympäristöä ovat korkealla Andien tasangoilla sijaitsevat suolajärvet, mutta jotkin punanflamingoparvet laskeutuvat pesimäkauden ja kesän loputtua myös matalammalla sijaitseviin järviin. Jotkin niistä jäävät kuitenkin pesimäalueille talveksi ja sinnittelevät kuumien lähteiden luona, jotka estävät järviä jäätymästä. Talvisin yölämpötila voi laskea −30 pakkasasteeseen. Vaellukset tunnetaan kuitenkin huonosti. Ne valitsevat vain pehmeäpohjaisia järviä.


title: Punanflamingo

text:
Punanflamingojen pääravintoa levät ja piilevät, joita ne siivilöivät vedestä ja mudasta. Flamingot pitävät ruokaillessaan nokkaansa ylösalaisin ja hieman raollaan. Nokassa olevia karvoja flamingo käyttää emäksisen järviveden suodattamiseen ja vettä pumppaava kieli toimii mäntänä. Ne liikkuvat järvellä sirosti ja päämäärättömästi, pitäen ruokailussa säännöllisiä taukoja.
Punanflamingot pesivät tuhansien parien muodostamissa yhdyskunnissa, joissa usein pesii myös andien- ja chilenflamingoja. Ne pesivät vain jos vedenpinta ei ole liian matalalla tai liian korkealla. Punanflamingopari rakentaa mudasta kartionmuotoisen kummun, jossa on matala kuoppa. Naaras munii sinne yhden liidunvalkoisen munan, jota kummatkin vanhemmista hautovat. Ne voivat myös auttaa kuoriutuvaa poikasta pääsemään kuorestaan. Poikanen on kuoriutuessaan suoranokkainen, mutta se muuttuu pian käyräksi. Se lähtee pesästä vietettyään siellä 12 päivää. Poikasen väri muuttuu tummanharmaaksi, ja saa aikuisen höyhenpuvun 3–4 vuoden ikäisenä. Pesinnän onnistuminen on ailahtelevaa. Esimerkiksi Laguna Coloradan linnut kasvattivat vuonna 1997 10 500 poikasta, mutta seuraavana vuonna vain 1 260 poikasta. Ensimmäinen punanflamingon pesä löydettiin vasta vuonna 1957.


title: Punanflamingo

text: Punanflamingo luokitellaan silmälläpidettäväksi lajiksi. Vuonna 2005 lajin yksilömääräksi arvioitiin 100 000 yksilöä. Niiden määrä todennäköisesti laski nopeasti 1900-luvulla, mutta on elpynyt ilmeisesti suojelutoimien ansiosta. Laji kärsi ankarasta metsästyksestä ja munienkeruusta. Luultavasti myös lajin elinympäristöjen tuhoutuminen ja vahingoittuminen edesauttoi vähenemistä. Joillain kosteikkoalueilla sitä uhkaavat myös kaivostoiminta ja siihen liittyvä vedenkulutus, sekä turismi. Ilmaston lämpenemisellä saattaa olla yhteys piilevien määrän vaihteluun vaikuttaa siten flamingojen ravinnonsaantiin.


title: Punanflamingo

text: Punanflamingoja vaivannut metsästys ja munienkeruu on saatu kuriin suojelualueilla. Lisäksi niiden pesimäyhdyskuntia vartioidaan ja ensimmäisen vuoden poikasia rengastetaan. Kaikissa sen esiintymismaissa on organisoitu sekä kansallisia, että kansainvälisiä suojeluohjelmia. Se kuuluu myös CITES-sopimuksen liitteeseen II.


title: Jaromír Šindel

text: Jaromír Šindel (s. 30. marraskuuta 1959 Ostrava, Tšekkoslovakia) on tšekkiläinen entinen jääkiekkomaalivahti, olympiamitalisti ja maailmanmestari sekä nykyään valmentaja. Šindel edusti kansainvälisellä urallaan Tšekkoslovakiaa. Hän oli voittamassa olympiahopeaa Sarajevossa vuonna 1984 sekä maailmanmestaruuden vuonna 1985. Vuosina 1981, 1987 ja 1989 hän voitti pronssia.


title: Jaromír Šindel

text: Šindel aloitti uransa HC Vitkovicessa vuonna 1977. Keväällä 1981 hän voitti siellä Tšekkoslovakian mestaruuden. Hän voitti mestaruuden myös vuosina 1984 ja 1985 Dukla Jihlavassa. Kaudella 1987–88 hänet valittiin Tšekkoslovakian liigan tähdistökentälliseen Šindelin pelatessa HC Sparta Prahassa.


title: Jaromír Šindel

text: Šindel tuli erityisesti suomalaisittain tutuksi hänen pelatessa viitenä kautena (vuodet 1989–1994) Suomessa Lahden Reippaan ja Tampereen Tapparan maalivahtina. Hän oli nostamassa Reipasta jääkiekon SM-liigaan keväällä 1990. Heti seuraavalla kaudella 1990–91 Šindel valittiin SM-liigan tähdistökentälliseen. Vuodet 1992–1994 hän torjui Tapparassa, jonne lähti Reippaasta konkurssikiemuroiden ajamana. Šindel lopetti uransa HC Sparta Prahassa keväällä 1995.


title: Jaromír Šindel

text: Nykyään Šindel on valmentaja. Hän on valmentanut vuosia tšekkiläisiä juniorijoukkueita sekä keväällä 2006 hän oli Lahden Pelicansin A-nuorten valmentajakonsulttina. Šindel toimi Tšekin päävalmentajana alle 20-vuotiaiden MM-kilpailuissa vuonna 2010 ja on aiemmin valmentanut myös Tšekin alle 18-vuotiaiden maajoukkuetta.


title: Jaromír Šindel

text: Vuosina 2010–2013 Šindel toimi Tsekin 2. sarjatasolla pelaavan HC Slovan Ústečtí Lvin urheilutoimenjohtajana ja marraskuusta 2013 kauden loppuun joukkueen päävalmentajana. Kaudella 2017–2018 Šindel on toiminut 3. sarjatasolla pelaavan HC Mostin päävalmentajana.


title: Jaromír Šindel

text: Šindelin poika Jakub Šindel on jääkiekkohyökkääjä, joka on pelannut kotimaansa lisäksi Suomen, Sveitsin, Italian, Britannian ja Ranskan pääsarjoissa sekä KHL:ssä.


title: Uunisepät

text: Turun Uunisepät Oy on suomalainen kaakeliuunien valmistaja. Yritys perustettiin keväällä 1982. Se valmistaa uuneja valutekniikalla, jonka ansiosta uunien pintamateriaaleissa ja muodoissa on useita eri vaihtoehtoja.


title: Uunisepät

text: Uuniseppien perustaja Atso Raittio on turkulaisen muurarin poika. Tehdessään muuraustöitä yhdessä isänsä kanssa Atso Raittio sai ajatuksen, että jos joitakin uunin osia pystytään tekemään valamalla, miksei koko uunia voitaisi tehdä niin.


title: Uunisepät

text: Raittio oli valmistunut insinööriksi vuonna 1979. Opinnäytetyönään hän teki varaavan tulisijan. Kesällä 1980 Atso Raittio alkoi työstää ideaa elementtitakasta, jotka olisi valmistettu tulenkestävästä valumassasta. Aluksi suunnitelmissa oli pyöreä kaakeliuuni, mutta idea osoittautui liian vaikeaksi toteuttaa. Kun Raittio vaihtoi muodon pyöreästä neliöksi, ratkaisu löytyi parissa päivässä.


title: Uunisepät

text: Vuoden 1980 lopussa Raittio ryhtyi toteuttamaan suunnittelemaansa elementtitakkaa. Yhdessä appensa Ilkka Tammen kanssa he valmistivat takkamuotteja Turun satamassa sijainneessa verstastilassa. Ensimmäistä takkaa varten Tammi rakensi kymmenkunta muottia metallista. Valuumassaksi he valitsivat samottimassan. Massa valmistettiin romukaupasta hankitulla vanhalla luunmurskaajalla, jolla pystyttiin rikkomaan tulitiiliä, ja käytettynä ostetulla jauhosekoittajalla, jolla tiilistä jauhettu massa voitiin sekoittaa.


title: Uunisepät

text: Raittiolla oli laatoituksia tekevä yritys nimeltä Rakennuslaatoitus, jonka puitteissa Uuniseppien toiminta aluksi pyöri. Vuonna 1982 Raittio osti Port Arthurin kaupunginosassa sijaitseva Tonavan saunan kiinteistön, joka remontoitiin uuniverstastilaksi. Ensimmäinen Uuniseppien kaakeliuuni muurattiin keväällä 1982 uuniverstaan tiloihin. Uuni on edelleen toiminnassa.


title: Uunisepät

text: Vuoteen 2009 mennessä Uunisepät on toimittanut yli 100 000 takkaa. Liikevaihto vuonna 2008 oli 18 miljoonaa euroa ja henkilökuntaa noin 200 ihmistä.


title: Uunisepät

text: Uuniseppien käyttämä valmistusmenetelmä, jossa koko takka valmistetaan tulenkestävästä valumassasta, mahdollistaa erilaiset pintamateriaalit ja toteutusratkaisut. Kaakeliuunien pinta on kotimaista kaakelia. Perinteisen uunikaakelin lisäksi uunin pinta voi olla graniittia, marmoria, muuta kiveä tai slammattu antiikkilaastilla. Koristeosat (muotokaakelit, kruunut, nischit) valmistetaan käsityönä Uuniseppien tehtaassa.


title: Uunisepät

text: Runkoaineena Uuniseppien varaavissa takoissa käytetään suomalaisesta kallioperästä louhittua ja murskattua oliviinikiveä. Mäntyharjun Oliviinikivi on raskain tunnettu kiviaines Suomessa. Sen ominaispaino on n. 3200 kg/ m³. Oliviinikivi on puhdas luonnontuote, joka kestää erinomaisesti korkeat lämpötilat ja lämmönvaihtelut. Painonsa ja lämpöominaisuuksiensa ansiosta Oliviinikivi takaa varaavassa takassa pitkän ja tehokkaan lämmönluovutuksen.


title: Uunisepät

text: Kaikki Uuniseppien uunit ovat varaavia. Uunin varauskyky perustuu kuumien savukaasujen kierrättämiseen tulisijan sisällä kanavissa, jolloin uunin sisärakenteet lämpenevät. Puun palaessa savukaasut nousevat uunin keskiosan yläpalotilaan ja jatkavat kiertoa uunin alaosaan, josta ne päätyvät hormiin. Hormi täytyy aina valita talon rakenteiden mukaan.


title: Uunisepät

text: "Aito Tuplakierto" on Uuniseppien kehittämä tulisijan lisätehojärjestelmä, joka auttaa saamaan puusta talteen enemmän lämpöenergiaa. Tällöin puuta ei tarvitse polttaa niin paljon, lämmitys on taloudellista ja päästöt ovat myös reilusti pienemmät. Tuplakierrossa savukaasut johdetaan alasvirtaamisen jälkeen vielä kerran uloimpaan lisäkanavaan.


title: Uunisepät

text: Uuniseppien valikoimassa on vuonna 2009 yli 50 tuotetta. Uuniseppien varaava takka on kotimainen Avainlippu-tuote.


title: Uunisepät

text: Uuniseppien mallistot


title: Uunisepät

text: Uuniseppien rautakauppamallistot


title: Uunisepät

text: Uunisepät toteuttaa myös tilakohtaisesti räätälöityjä tuliratkaisuja ja tarjoaa Uuniseppien takkoihin sopivat hormit. Valikoimassa on myös kamiinoita, joita Uunisepät tuo maahan.


title: Uunisepät

text: EU:n asettaman varaavien takkojen standardin mukaiset päästö- ja hyötysuhdetestaukset tehdään kotimaisessa puolueettomassa testauslaitoksessa VTT:llä. Uunisepillä on VTT:n kanssa lisäksi laadunvalvontasopimus varaavien tulisijojen valmistuksesta.